Javier Ardinesen hilketan parte hartu izana ukatu dute ustezko bi sikarioek\nGaur hasi da Javier Ardinesen hilketa argitzeko epaiketa, eta lehen saioan ustezko hiltzaileek deklaratu dute. Bihar deklaratuko dute kasu honetan auzipetutako bi bizkaitarrek: Pedro Nievari hilketa agintzea leporatzen diote, eta Jesus Muguruzari, horretarako sikarioak bilatzea.\nAkusatuak epaiketaren lehen saioan. Argazkia: EFE\nArdines kasuaren epaiketan, lehenengo akusatuak, Djillali Benatiak, errugabea dela esan du\nGaur hasi da Oviedoko Lurralde Auzitegian Javier Ardines Llanesko IUko zinegotzia zenaren hilketa argitzeko ahozko epaiketa. Guztira, lau pertsona eseri dira akusatuen aulkian: ustez hilketa agindu zuen Pedro Nieva zornotzarra; ustezko bitartekaria, Jesus Muguruza bizkaitarra; eta bi ustezko hiltzaileak (Bizkaian bizi ziren bi gizon aljeriar).\nFiskaltzak egindako kontakizunaren arabera, Pedro Nievak Javier Ardines hiltzeko agindu eta ordaindu zuen bere emazteak eta IUko zinegotziak bikote harremana zutela jakin zuenean. Antza denez, Nievak bitartekariarekin hitz egin zuen soldatapeko hiltzaileak (sikarioak) bilatu zitzan.\nFiskaltzak eta akusazio partikularrak 25 urteko kartzela-zigorra eskatzen dute akusatuetako bakoitzarentzat. Defentsako abokatuek, berriz, absoluzioa galdegiten dute auzipetuentzat, hilketarekin zerikurisirik ez dutela eta haien aurkako frogarik ez dagoela argudiatuta.\nOstiralean aukeratu zituzten herri epaimahaia osatzen duten bederatzi kideak: bost gizon eta lau emakume.\nEpaiketaren lehen saioan, ustezko bi sikarioek deklaratu dute, eta errugabeak direla azpimarratu dute: ez zutela Ardines ezagutzen, ez zutela haren hilketan parte hartu, eta gertakariak jazo ziren egunean, 2018ko abuztuaren 16an, ez zirela Asturiasen egon adierazi dute.\nDjilali B. akusatuak esan du hilketa gertatu zen egunean Bilbon duen etxebizitzan zegoela, eta ez dela inoiz izan Ardines bizi zen Belmonte de Pria udalerrian.\nHorrez gain, Guardia Zibilak tratu txarrak eman zizkiola eta jazarri egin zutela salatu du. Bere testigantzaren arabera, atxilotuta egon zenean agenteek "jo" egin zuten eta "irainak" jasan zituen. Halaber, familia ez zuela gehiago ikusiko esan zioten, eta orduan erabaki zuela leporatzen ziotena onartzea, "errugabea izan arren".\nOndoren, Maamar K. auzipetuak deklaratu du, eta esan du Djilali ezagutzen zuela, lagunak zirela, baina harekin harremana hautsi zuela Suitzan preso zegoen bitartean Ardinesen hilketan nahasi zuela jakin zuenean.\nGuardia Zibilaren arabera, Belmonte de Pria udalerrian geolokalizatu zuten bere sakelako telefonoa, hilketaren egunean. "Mugikorrari buruz dakidan gauza bakarra da ez zebilela", adierazi du bertsio polizialari aurre egiteko.\nBestalde, familia kontuengatik Aljeriara sarri joaten dela kontatu du, eta erruduna balitz han geratuko zatekeela, herrialde horrek estradiziorik onartzen ez duela jakinda.\nPedro Nieva eta Jesus Muguruza akusatu bizkaitarrek biharko saioan deklaratuko dute. Ahozko epaiketan, 18 saio egingo dituzte guztira, guztiak azaroan.


...Zeuk esan zenuen tortura dela hamaka batean potrojorran egotea...aBaini,rprest!gEguzkitantetzandagegotekoedesiatzen...\n...lanera joateko, zera! Ezin nauk geratu ohean potrojorran, hi bezala!\nABEL .- Hi haizelako potrojorran dabilen bakarra.\nZuk zer jakingo duzu! Aste osoa " potrojorran" ibili zara eta!\n...>barrenik izan lan egiteko, eta orain ere potrojorran zaude etxean, Ana auskalo non...\n...nean hasteko lehenbailehen. Ia bi urte igaro ditut potrojorran eta.\n-Beno, Ander, mesedez! Potrojorran ere ez da izan.\n...>, ez, ez galdu patxadarik, gizona. Zuk segi hor potrojorran, porru eginda egongo zara eta.\n"Beti potrojorran eta eguzkitan", Roberrek.\n...>alaena, kolabo, heurekoi, herria hilduran eta hi potrojorran...), eskertzekoa baita.\nF.R.A.C.: 'Sofan, gazta pintxoa jaten, esaten dugun berdina botatzen dugu agertokian'. Egilea(k) LOPEZ, Axier. Argia, Komunikazio Biziagoa, S.A.L 2016 (1)\n...ua zuena da.Nola ez ba! Egunero potrojorran gaude, inauterietan abesten eta PER (Landa eremuetarako dir...\n..., ez Guardia Zibilari. Eta etxean gelditu naiz, potrojorran!\n...> geratzeak ez du esan nahi egun osoa potrojorran pasa behar dudanik, besoak gurutzatuta, gora begira, armiar...\n...sean, hamaka partzelan luzatu du, etzan egin da, potrojorran egoteko intentzioaz edo.\n...tuko gara, jo eta sua ikasten, eta eurak etxean potrojorran!\n...iru erdilari... eta beste guztiak zer, aurrean, potrojorran?\n...r egin behar duzuen? Denak aurrealdean potrojorran geratu beharrean, jaitsi atzera baloiak lapurtzera.\nMaratila. Xabier Etxaniz Rojo. Errieta. Egilea(k) ETXANIZ ROJO, Xabier. Berria, Euskal Editorea SM 2011 (1)\n...aitizue ezertarako balioko. Uda osoa pasa duzue potrojorran, dantzan, festaz festa eta parrandaz parranda, baina hori g...\nPolen aita egun osoa (on) potrojorran egoten da, semeak\n... beteko dira. Ez gara hondartza horietan potrojorran gusturago egongo, Klemente?\n...aiatzak aurrera segi ahala, beraz, hondartzan potrojorran etzanda egon beharrean, Bala eta Klemente Alex Aginaga izan...\n...> aske dabilela jakinda, ez nintzateke hondartzan potrojorran gustura sentituko.\n...>ikusi gabe. Martin Balaguer Poza kaleko bulegoan potrojorran zegoen, Madrileko egunkari bateko titularrak atentzioa eman...\nEderki damutuko naiz potrojorran ibili izanaz.\n...>genion. Baina orduko hartan ez ginen potrojorran gelditu, ez horixe. Muga pasatu behar zuten gauean mendian ...


Familientzako euskara tailerra – deustuko ikastola\nJoan den otsailean inkesta bat egin genuen familientzako euskara-tailerren antolaketari buruz duzuen iritzia jasotzeko. Zuen aldetik parte-hartze handia eta oso positiboa izan zen, eta proposatu genituen aukeren artean bozkatuena aukeratu dugu lehen tailer hau abiarazteko.\nGure asmoa da, lehenengo honek arrakasta nahikoa badu, ikasturtean zehar beste tailer batzuk planteatzea, gure hezkuntza-komunitatean eta gure ingurunean euskara bultzatu eta indartzeko.\nGuraso Elkarteko Euskara Batzordeak Euskaraldiaren barruan planteatutako ekintzen artean eta Berbaizu elkartearen eskutik, tailer hau aurkezten dizuegu:\nGure seme-alabak eleaniztunak izatera iritsiko dira: gutxienez euskara, gaztelania eta ingelesa ikasiko dituzte. Baina guraso askok nahi genuke lagunartean eta beste hainbat harremanetan euskaraz egitea, eta horretan ere lagundu nahi diegu.\nHitzaldi honetan hizkuntzak ikasteko moduari buruz hitz egingo dugu, eta batez ere euskararen erabilerari buruz eta hizkuntza-ohiturei buruz. Nola eskaini oinarri on bat hizkuntza-ohiturei begira? Nola lagundu lagunartean euskara erabil dezaten? Zer har dezakegu kontuan?\nModu arin eta atsegin batean landuko ditugu gai horiek, eta parte hartzen dutenei ideia eta proposamen baliagarri batzuk aurkeztea espero dugu.\nData: Azaroak 26, 17:30etatik 19:00etara.\nLekua: Deustuko Ikastolan (Irakasleen gelan [116 gela])\nInformazio gehiago: idatzi Euskara Batzordera: euskara@deustukoikastola.eus\n*Tailerra euskaraz izango da.\nIzena eman: hemen.\nDIGE Euskara tailerra EUS\nBizkaiko Elikagaien Bankuak elikagaiak biltzeko antolatzen duen kanpainaren berri ematen dizuegu: “Lagun...\nUrtero bezala, Errigorako saskiak eskatzeko aukera duzue. Nafarroako punta puntako produktuak dastatzeaz gain,...\nGogoratu: OOGrako hauteskundeak 2020\nZuretzat garrantzitsua bada: Ikastolaren hezkuntza-proiektua. Eskaintzen diren zerbitzuen barne-antolaketa....


BAIGERA 1, Adinduen Elkarteko ileapandegiaren ustiaketa eta instalazioen garbiketa zerbitzuak - Azpeitiko Udala\nBAIGERA 1, Adinduen Elkarteko ileapandegiaren ustiaketa eta instalazioen garbiketa zerbitzuak\n2012ko apirilaren 18an, Alkatetzak Azpeitiko Enparan Kaleko 6an dagoen BAIGERA 1, Adinduen Elkarteko ileapandegiaren ustiaketa eta instalazioen garbiketa zerbitzuak esleitzeko kontratazio espedientea onartzea erabaki zuen lehiaketa ireki bidez.\nLEHIAKETA IREKI BIDEZ, AZPEITIKO ENPARAN KALEKO 6AN DAGOEN BAIGERA 1 ADINDUEN ELKARGUNEKO ILEAPANDEGIAREN USTIAKETA KONTRATATZEKO BALDINTZA ADMINISTRATIBO ZEHATZAK\na) Xedearen deskribapena: Azpeitiko Enparan Kaleko 6an dagoen BAIGERA elkarguneko ileapandegiaren ustiaketa eta garbiketa zerbitzuek kontratatzea.\nb) Kontratuaren iraupena: URTE BATEKOA, gehienez lau urterarte luzatu daitekeelarik. Nolanahi ere 6 hilabeteko froga epea ezarri da.\na) Izapidaketa: Ohizkoa\n4.- Esleipena egiterakoan, honako irizpide hauek hartuko dira oinarritzat (garrantziaren eta haztatzearen arabera handienekotik txikienera eta emango zaien pisuaren arabera zerrendatuta):\n1.- ESKAINTZA EKONOMIKOA: 51 puntu\nJubilatu eta pentsionistei eskainiko zaien prezio berezia:\nGehienezko prezioa: 11 €\nGutxieneko ezaugarriak: garbitu eta markatu.\nR puntuazioa = 51 - 1,5 x (Baja K-Baja R) eta hor bajak unitatetan adieraziko dira. Emaitza negatiboa baldin bada, 0 puntu emango dira.\n2.- ZERBITZUA MARTXAN JARTZEKO PROIEKTUA: 41 PUNTU\n- Zerbitzuaren deskribapena,helburuak...(6)\n- Zentroaren antolaketa: pertsonala, funtzioak, ordutegia eta egutegia (15)\n- Zerbitzuaren funtzionamendua, bai jubilatu eta beste onuradunei, baita beste zerbitzu batzuk ere: etxeetan, eguneko zentruetan, ordutegiak eta abar. (20)\n3.- LANPOSTURAKO EGOKITZEN DIREN EZAUGARRIAK ETA PRINTZIPIOAK: 4 puntu.\n4.- HOBEKUNTZAK: 4 puntu.\n6.- Dokumentazioa eta informazioa non eskuratu.\n7.- Eskaintzak nola egin.\na) Erakundea: Azpeitiko Udaleko Kontratazio mahaia.\nb) Data: Kontratazio organuak erabakiko du eta lizitatzaile bakoitzari jakinaraziko die, beti ere aurkeztutako proposamenak irekitzeko data baino lehenago. Horretarako, lehiakideek Udalari fax eta telefono zenbaki bat eta helbide bat adierazi beharko diote, harremanetarako.


EAEko maratoi ornitologikoko lehen eta hirugarren sariak, bailaran - Debagoiena - Goiena.eus\nEAEko maratoi ornitologikoko lehen eta hirugarren sariak, bailaran\nMonika Belastegi 2015-10-04 14:42\nAndoni Larrañaga, talde irabazleko kidea eta Ilaki Irizar, hirugarren egin duen taldekoa txapelak erakusten.\nBergarako Laboratorium museoaren baitan sortutako bi taldeek saria jaso dute atzo, zapatua, jokatutako Euskal Autonomia Erkidegoko I. Maratoi Ornitologikoan. 24 orduan identifikatutako hegazki-espezie kopurua aintzat hartuta, lehenengo eta hirugarren sariak eskuratu dituzte eta oso pozik daude emaitzarekin.\n"Oso ondo pasatu genuen atzo hegazti-espezieak identifikatzen, eta gaur goizean deitu digutenean esaten lehen eta hirugarren sariak eskuratu ditugula, a ze ezustekoa hartu dugun", esan du Iñaki Irizarrek, Laboratorium museoko teknikariak.\nAtzo, urriak 3, Hegaztien Nazioarteko Eguna izan zen eta horren harira publiko guztiari zabaldutako maratoi ornitologikoa antolatu zuten SEO/BirdLife-en EAEko ordezkaritzak eta Aranzadi Zientzia Elkarteak, Euskadiko Bioaniztasunaren Zentroaren, Urdaibai Bird Center-en eta Txingudi Ekoetxearen laguntzarekin.\nMaratoia izanik, hegazti-behaketa berezia zen, eta helburua zen 24 orduz, Euskal Herriko edozein txokotan, ahalik eta hegazti-espezie gehien identifikatzea. Guztira bost taldek hartu zuten parte ekitaldian, eta Bergarako Laboratorium museoaren baitan sortutako bi taldeek –Bergarako eta Arrasateko kideez osatuta– Debagoienean barrena ibilita, guztira 60 espezie ezberdin identifikatzea lortu zuten.\nIñaki Irizarrek, Laboratorium museoko teknikariak esandakoaren arabera, maratoi ornitologikoan parte hartzea erabat lotuta dago museoaren izaerarekin: "Herritarren parte-hartzea bultzatu nahi dugu naturaekin lotura duten ekintzekin; gure ingurua ezagutzera eman nahi dugu eta herritarrei ingurune horri beste modu batera begiratzeko aukera eskaini".


Ibilbideak familian — Ametx.eus\nHemen zaude: Hasiera › Programak › Ibilbideak familian\nGure umeek eta gaztetxoek hirigunetik irten eta, urrun joan gabe, landaguneak, mendialdea, auzoak... Amorebieta-Etxano osatzen duten elementu ez hain hiritarrak ezagutzea da ibilaldi hauen helburu nagusia. Basoan ibiltzen ikastea , eta ibiliaz gozatzea, eta gozatuaz ikastea. Aukera bikaina izango da nagusientzat ere, umeak lagunduaz bat, hainbat inguru ezagutzeko.\nUdaberri honetan hiru irteera programatu dira, bat hilean, igande goizetan. Bost-sei kilometroko ibilaldiak izan dira, egiteko errazak. Autobus zerbitzua eta begirale euskaldunak izan dira eta, ibiltzeaz gain, bisitatzen diren tokien interesdun ezaugarriak eta jakingarriak azpimarratu dira. Ibilaldi hauetan umeak euren kargu hartzen duten pertsona nagusiek lagunduta datoz.\nOraingoan Bizkaiko kostaldera joan gara. Kostalde hau kilometrotan luzea izan ez arren, ederra dugu benetan. Kostalde guztia hiru ibilalditan ezagutzea ezinezkoa izanagatik ere, ahaleginak egin ditugu bertako leku esanguratsuenetako batzuk miatzeko.\n1936ko gerrateak gure mendietan utzi zituen aztarnetako bat ikusi dugu, itsasoaren ikuspegi ederrarekin batera.\nLaida eta beraren inguruak Bizkaiko kostaldeko harri-gorri kuttuna dugu. Akorda eta inguruetako kontu eta istorioetan murgildu gara.\nBizkaiko herri berezienetako bat da Elantxobe. Bertako kale eta estu eta aldapatsuetan hasi, eta Ogoñoraino iritsi gara, bertako edertasunaz gozatzeko.


SECOT Bizkaia: DEUSTUKO UNIBERTSITATEAKEKINTZAILETZA DIGITALARI BURUZKO PROGRAMA AURKEZTEN DU\nDEUSTUKO UNIBERTSITATEAKEKINTZAILETZA DIGITALARI BURUZKO PROGRAMA AURKEZTEN DU\nDeustuko Unibertsitateak DeustoSTART Digital programa aurkezten du, Interneteko enpresen eta negozio digitalen 2 hilabeteko aktibazio programa. Programaren helburua ekintzailetza digitalaren inguruan euskadin dagoen ekosistema indartzea da.\nDeustoSTART Digital Bilbo I Deustoko Unibertsitatean garatuko da, Bilboko Campusean, 2016ko otsailetik apirilera arte. Programan osagaiak, 76 ordu heziketa, Mentorinna, Co-working espazioa, Inbertsio foroa dira.\nEkimen honekin Deustoko Unibertsitateak ekintzailetza teknologikoarekin duen konpromezua berrezten dute eta negozio digitalak sustatzeko duten gaitasuna indartzen dute.\nInformazio gehiago eta izen ematea: ekintzailetza@deusto.es / 944 139 108


alanbre soldatzen | indukzio bidezko berokuntza makinen fabrikatzailea indukzio bidezko berotze soluzioak\nSoldadura alanbre alanbre\nCo-axialaren indukziozko soldadurazko haria\nIndukziozko kablearen soldadura soldadura handiko maiztasuneko berogailu unitateekin\nHelburua hari-multzoen erdiko eroalea eta blindatze-txirikordaketa 500 (250) ° F (° C) soldatzea.\nMateriala • Bezeroak emandako muntaiak\n• Flux-cored soldadura alanbre\nTenperatura 500 (250) ° F (° C)\nFrekuentzia 272 kHz\nEkipoak DW-UHF-4.5kW indukzio bidezko berokuntza sistema, 0.33 μF kondentsadore dituen urrutiko bero estazio batez hornitua. Aplikazio honetarako bereziki diseinatutako eta garatutako indukziozko berokuntza bobina.\nProzesua Bira anitzeko bobina helikoidal bat erabiltzen da eta tenperatura adierazteko pintura aplikatzen zaio juntagailuari. Hari multzoa indukzio berogailuaren gainean kokatzen da eta RF indarra aplikatzen da. Tenperatura iristeko denbora eta zatiaren berotze eredua finkatzen dira. Hurrengo alanbre multzoa bobinan jartzen da, multzoa berotu eta soldadura alanbrea juntura sartzen da. Muntaketa ondo berotzen da eta 500 segundora iristen da 10 segundotan.\nEmaitzak / Abantailak • Crimp prozesua ezabatzea\n• konexio fidagarriagoak egiten dira\n• prozesu denbora azkarragoa\nKategoriak Teknologiak Tags Maiztasun handiko soldadura alanbre, RF soldadura alanbre, Soldatzeko alanbre, soldadura konektatzeko alanbre, soldadura-konexioak konektatzea, Soldatzeko pin alanbre, Soldadura alanbre alanbre


Urritasunak dituzten pertsonentzako turismo informazio puntuak jarri dituzte Iruñean - Iruñea - euskalerriairratia.eus\nUrritasunak dituzten pertsonentzako turismo informazio puntuak jarri dituzte Iruñean\nEuskalerria Irratia 2021-07-23 06:38\nEgitasmoaren sustatzaileetako batzuk, gaur, haren aurkezpenean. (Iruñeko Udala)\nIruñeko Udalak informazio turistikoa eskuratzeko hamabost gune jarri ditu hiriburua zeharkatzen duen Donejakue Bidearen ibilbidean. Teknologia sistema berritzaile baten bidez, urritasunen bat duten pertsonek datuak eta proposamenak eskura ditzakete.\nNaviLens eta Navilens Go izeneko aplikazioen bidez, informazioa zuzenean iristen da erabiltzailearen mugikorrera, haren profil funtzionalera egokituta. Ibilbide turistiko zehatz batera mugatutako mota honetako lehen proiektua da, eta Iddeas Fundazioaren, ANFASen eta Eunate Elkartearen laguntzarekin abian jarri dute.Ana Elizalde, Gobernu Estrategiko, Merkataritza eta Turismoko zinegotziak aurkeztu du.\nIruñetik igarotzen den Donejakue Bideko ibilbide gastronomikoko hamabost gunek 'NaviLens' kodea dute dagoeneko. Era honetako seinaleztapen-sistema bakarra da munduan, eta, hari esker, urritasunen bat duten pertsonek puntu turistiko bakoitzak eskaintzen duen informazio garrantzitsuena eskura dezakete. Zerbitzu, historia edota kultura informazioa da eskaintzen dutena.\nErabiltzeko, aplikazioa deskargatu eta irekita eduki behar da ibilbidean zehar, markatzaileak hura ezagutu eta irakurri ahal izateko. Aplikazioan, pertsona bakoitzak bere beharren eta profil funtzionalaren arabera aukeratuko du nola nahi duen informazioa iristea. Entzumen urritasuna duten pertsonek informazio turistikoa jaso dezakete zeinu-mintzairan eta azpitituluetan dauden bideoetan; ikusmen urritasuna dutenek, berriz, audioen bidez. Ulertzeko zailtasunak dituzten pertsonek, aldiz, irakurketa errazeko metodoan jasoko dute informazioa.\nHonakoak dira aukeratutako puntuak: Magdalenaren zubia, Frantziako Atea, Ibarrola Etxea, Zaldi Zuriaren txokoa, Santa Maria La Real katedrala, Occidens katedrala, Beatriz pastak, Iruñazarra jatetxea, Udaletxea, Santo Domingo azoka, Hamabi jatetxea, Turismo bulegoa, Ultreia zentroa, Tres Reyes hotela eta lorategiak.


Metroz golfera, Poloniatik hurbil - Gipuzkoako Hitza\nMetroz golfera, Poloniatik hurbil\n2018, maiatzak 25 gipuzkoa, Iritzia 239\nJulio Iglesiasen klon lepatentea ez zen zelaiko langilea, bazkidea baizik. Kali jokoan aritzeko bereak bezalako praka txinoen eta polo krokodilodunaren antzekoak exijitzen direla argitu zigun, baina are garrantzitsuagoa, Zarauzko golf klubean ez ginela ongietorriak modu oso gardenean sentiarazi. Ez zebilen etiketa arauak betearazi nahian. Handi-mandiek belaunaldiz belaunaldi jaso eta zaintzen dituzten gotortutako espazio bat bortxatzen ari ginen, eta izututa zegoen, besterik ez.\nJulio Iglesiasen klon lepatenteen seme-alabak ez dira azkenaldian tradizioak agindutako diziplinaz ugaltzen ari, antza. Bazkide berrien diru-sarrerarik gabe green-en itxura ikusgarria bere horretan mantentzerik ez dagoenez, erabaki mingotsa hartu zuen duela gutxi Zarauzko golf klubak: inskripzioen kuota merkatzea. Berripaper honetako kazetari baten bi urte osoko soldatatik urte bakarrerakoa izan zen deskontua, kontatu zidatenez. Eta sekula ezagutu gabeko fenomenoa gertatu zen: mende bat iraun duen apartheid-a arriskuan ipiniz, mekanikari, okin eta pintoreak apuntatu zitzaizkien. Julio Iglesiasen klon lepatentea ez dut ordutik ikusi, baina zurbil samar behar du koitaduak.\nBeste Iglesias batek —Pablok— ez bezala, txikitatik argi nuen bizitzako nire xede bakarra gotortutako espazio horiez gozatzea zela. Ez naiz sozialista, ezta anarkista ere, pobrezia botorik egin gabeko hedonista militantea baizik. Eta Julio Iglesiasen klon lepatenteek gotortutako espazioak halako jelosiarekin zaintzen badituzte, zinez atseginak behar zuten susmoa nuen. Ez nenbilen oker. Golfean 18 zulo jokatzea nahikoa da jabetzeko gizakiak asmatu duen denbora-pasarik zoragarrienetakoa dela.\nZorteko nabil. Praka txinoak eta polo krokodilodunak exijitzen ez dituen klub bat topatu dut Berlinen. Sarreragatik berripaper honek zutabe honengatik ordaindu ahal duenaren erdia bakarrik kobratzen didate, gainera. Erronda 07:30 baino lehen hasi beharra dago horretarako, bestela berripaper honek zutabe honengatik ordaindu ahal duenera igotzen delako prezioa, zehatz. Oilarraren kukurrukuarekin jaikitzea ez da esfortzua: asko zahartu naiz urte gutxian, eta jakina da asko zahartzearen ondorio nagusia seietarako iratzargailurik gabe esnatzen hastea dela.\nMetroz noa golfera. Leihotik begiratu, eta holandar estiloko itsasontzian gosaltzen ari den bikotea ikusi dut kanalean. Bigarren eskuko merkatuan erosi nahi dugun eta berripaper honetako kazetari baten urte osoko soldata balio duen modelo berbera da, zortzi metrokoa. Leonard Cohenen abestia dirudi: aurrena golfa konkistatuko dugu, itsasontzia ondoren. Poloniatik hurbil nagoelako izango da, baina handi-mandiek belaunaldiz belaunaldi jaso eta zaindu dituzten gotortutako espazio guztiak inbaditzen bukatuko dudala sinesten hasi naiz.


Eraso | Esan Ozenki Records\nZarautzen (Gipuzkoa) 1996. urte bukaeran sortutako taldea da Eraso! Hastapenean Estigia eta Anestesia herrikideen ildo beretik thrash metal gordina jorratu bazuen ere, berehala hardcore eta rock alderako bidea hartu zuen. Erantzunik gabe (Mil A Gritos, 1999) aurreneko diskoan abiatu zen gipuzkoarren garapen musikal etengabea, eta gerora argitaratu dituzten beste hiru diskoekin berretsi dute.\n2003. urtea iritsi bezain pronto, laukotea disko berri bati begira hasi zen lanean. Mikel Kazalisen Fidelenea grabazio estudio berrian sartu, eta handik Grisez bustitako egunak hirugarren lanarekin atera ziren. Kasu honetan, diskoetxez aldatu eta Metak zigiluak argitaratu zuen. Ondoren, beste kontzertu bira bati ekin, eta Austrian jotzeko parada izan zuten. 2004ko udazkenean, ordea, Amaiurrek taldea utzi zuen. Hori dela eta, taldeak etenaldi bat egin zuen beste baxu jotzaile bat topatu bitartean. Azkenean, Ander Izeta (Estigia, Nork?) musikari beteranoa batu zitzaien eta beste lan bat prestatzen hasi ziren. Azkeneko esperientzia onaren ondoren, grabazio lanak Fidelenean egin zituen berriz ere. Kontra (Metak, 2005) laugarren diskoa dute, eta orain arteko azkena. Eboluzio baten puntu goren eta helduena dela esan daiteke.\nXabier Montoia - "Ezin esan"


Drogak eta Sexua « AI LAKET!!\nDrogak eta Sexua\n“Drogek harreman sexualetan eragina izan dezakete, bai desiran, eszitazioan eta baita orgasmoan ere”\nElkarrizketa:Kantoia|Api 24, 2017|\nDrogak eta sexua askotan eskutik juten dira. Drogek dituzten eragin ohikoenak, hala nola, sentzumenen edo denboraren pertzepzioak aldatzeak edo norberaren egoeran eta emozioetan eragina izateak, eragina dauka egiten dugun edozein ekintzetan, musika entzun, mendira joan, e.a. Eta sexu harremanak ez dira salbuezpen. Hori dela eta, pertsona batzuek drogak euren esperientzia sexualetan gozamen gehiago izateko erabili ditzakete. Gogoratu eraginak eta esperientziak betiere pertsonaren, sustantziaren eta testuinguruaren araberakoak direla.\nPertsonari dagokionez, norbanako bakoitza bakarra da eta izaki sexuatuak garen heinean gure sexualitatea eta drogek horrengan duten eragina ere bakarra izango da. Ezaugarri fisikoez gain, gure nortasunak, barneratuak ditugun jarrerek edota sinesmen kulturalek eta autoestimak eragin nabaria izango dute drogak eta sexuaren arteko konbinazioan.\nSustantziari dagokionez berriz, drogen eragina egiten den kontsumo patroiaren araberakoa izan daiteke, hau da, efektuak ez dira berdinak izango noiz behinkako kontsumoetan edo ohiko erabileretan. Gainera, dosifikazioak, administrazio bideak edo tolerantziak ere eragina izango du.\nTestuinguruak ere eragin handia dauka, drogak eta sexua ez dugu berdin biziko taberna edo festa giroan edo etxeko inmitatatean. Esperientzia konpartitzen ari garen konpainiak ere badu eragina, pertsona edo pertsonak ezagutu berri dugun edo ditugun edo konfiantzazko harremanan bat dagoen tartean. Testuinguruak ere eragin handia izan ohi du ohiturak edo errutinak sortzeko garaian. Adibide klasiko bat da harremanak izan ondorengo zigarroa, hau izango litzateke testuingurua zehatz bat eta kontsumo bat nola erlazionatzen dugun ikusteko eredu garbi bat. Gainera honelako ohiturak sarritan telebistan edo zineman ikusi ditugulako barneratu eta erreproduzitu egiten ditugu.\nKontuan izan beharreko beste faktore bat erabiltzaileak duen motibazioa da. Motibazioak izan daitezke asko eta oso ezberdinak. Orokorrean, gizakioei gozamena gustatzen zaigu, esperientzia berriak izatea edota beste pertsonekin harremantzea eta hauek izan daitezke motibazio batzuk pertsonek gure sexu harremanetan drogak erabiltzeko. Hala ere, egia da nolabaiteko mitifikazioa badagoela drogak eta sexuaren arteko harremanean.\nDrogek harreman sexualetan eragina izan dezakete bai desiran, bai eszitazioan eta bai orgasmoan. Sustantzia batzuek erabiltzailearen buruan edo adimenean efektu garbia izan dezakete eta beraz desira sexualean era eragina izango dute. Badira batzuk desira gutxitu egiten dutenak, baina badaude bestelakoak ere, desira handitu edo afrodisiako moduan jokatzen dutenak. Bestalde, droga erabilera batzuek eszitatuta dagoen pertsona batean normalean baino estimulazio handiagoa sentiarazi dezakete edota erantzun sexuala handitu, eta badaude aitzitik sexu gogoa guztiz itzali dezaketen esperientziak.\nEuskal Herrian gehien kontsumitzen den droga. Nerbio Sistema Zentralaren depresorea da eta efektu inhibitzaileak ditu. Horregaitik dosi txikietan lotsa gutxitu egiten du eta batzuentzat lagungarria da ligatzerako orduan edota sexu harremanak izaterako orduan. Hala ere, dosia aregotu ahala, eragin depresoareak nabarmendu egiten dira eta zailtasunak sortu ditzake sexu harremanak izaterako orduan, adibidez, logurea, koordinazio falta edota eragin zuzenagoak: lubrikazio falta edo gatillazoak adibidez. Shakesperarek zioen adibidez, alkoholak desira pizten zuela baina gauzatzea zapuztu.\nSexualitatean tabakoak duen eragina ez dago oso argi. Aurkitu izan omen dira erekzioa arazoak zituzten erretzaile gazteak, tabakoa kontsumitzeari uztean arazoa konpondu zitzaienak. Bestalde, emakume erretzaileen kasuan garrantzitsua da gogoratzea, pilula antisorgailuak hartu eta tabakoa erretzeak arazo kardiobaskularrak izateko aukerak 10 eta 20 aldiz areagotzen direla. Beraz, arriskuak gutxitzeko aukera bat kasu hauetan izango litzateke beste antisorgailu mota bat erabiltzea edota erretzeari uztea.\nKalamuaren erabilera antzinatik egon da sexualitateari lotua. Greko eta erromatarrek satyron izeneko ardo afrosiako bat egiten zuten landare baten sustraiak eta kalamua erabiliz. Indian egun, ezkontzetan kalamua, eztia eta musketa darameten gozokiak banatzen dituzte. Izan ere, herrialde oriental batzuetan ezkonberriek kalamua erabiltzeko ohitura dago afrokisiako modura. Marihuana erabiltzen duten pertsona gehienek, euren sexu esperientziak biziagotu egiten dituztela diote, sexua motelagoa bilakatuz eta beste pertsonarekin afinitatea areagotuz.\nHala ere, kalamua eta sexuaren arteko harremana aztertu duten txosten zientifikoak kontrajarriak dira batzuetan. Izan ere, aditu batzuek onartu arren estimulazioan eragin positiboak izan ditzakeela, askok orgasmoa lortzeko zailtasunak sortu dezakeela diote. Marihuanaren efektua desira sexualean ez dago argi, baina egia da, alkoholak bezala efektu inhibitzaileak izan ditzakeela. Honek hainbat aurreiritzi edo tabu apurtzen lagundu dezake eta fantasia sexuala aregotu adibidez.\nEsan beharra dago aitzitik, urteetan afrodisiako moduan erabili bada ere, sexu desira gutxitzeko gaitasuna era baduela. Batez ere hau gertatzen da ohiko gehiegizko erabileretan, eman daitekeen eragin negatibo bat sexuarekiko interesa galtzea baita.\nBestalde ere hitzegiten da, kalamuak ugalkortasunean duen eraginean, ematen du zentzu honetan eragin negatiboak dituela bai gizon eta bai emakumeetan.\nKokaina sarritan bizigarri sexual bezala azaldu izan da baina sexualitatean izango duen eragina egiten den kontsumo patroiari oso lotua dago.\nKokaina nerbio sistema zentralaren bizigarria da eta gure buruak nerbioetara bidaltzen dituen mezuak modu eraginkorragoan egiten lagundu dezake. Hori dela eta, batez ere dosi moderatuan exitazioa handitu dezake edo baita ere gizonezkoen kasuan eiakulazioa atzeratu. Kontuan izan gainera, kokainaren eragin euforikoek norberak bere buruarengan duen irudia edo testuinguruaren pertzepzioa aldatzen lagundu dezaketela eta beraz horrek eragina izango du harreman sexualak izaterakoan.\nAitzitik, kokainaren gehiegizko kontsumoak edota epe luzean egindako kontsumoen ostean, sexualitateari lotutako desira ez diren efektuak azaldu daitezke, izan ere, kokainak luzera nerbio sisteman kalteak sortu ditzake eta beraz hori sexualitatean antzemango da. Hainbat autorek kokainarekin erabilera arazotsuak izandako pertsonen jarrera sexualak aztertu dituzte eta azaldu daitezkeen arazoen artean aipatzen dituzte, gizonezkoen kasuan, impotentzia eta bi sexuen kasuan, sexuarekiko interesa galtzea eta sentsibilitatea galtzea, sexua zerbait mekanikoa bilakatuz.\nKokainarekin ere aipatu behar dugu arriskuak izan ditzakeen praktika bat: gune erogenoetan zuzenean sustantzia aplikatzea. Honek teorian beintzat ez du zertan gozamena areagotu, izan ere, kokaina tokiko antestesiko potentea da (erabilera hori eman zaio medikuntzan) eta beraz gozamena gehiago egongo litzateke lotua espektatibei edo aurreiritziei. Kontua da, praktika hauek irritazio desatseginak sortu ditzaketeela.\nKokainarekin antzera gertatzen da, sustantzia bizigarria den einean, dosi txikietan desira sexuala handitu dezake, baina gehiegizko edo jarraiako kontsumoetan eszitazioa eta erantzun sexuala gutxitu dezake.\nMDMA O EXTASIS-A\nSustantzia honen erabilera asko lotu da harreman afektibo-sexualei, adibidez 80. harmarkadan “Amodioaren droga” bezala azaltzen zuten.\nHonen arrazoia extasiak edo MDMAk dituen efektu enpatogenoak da. Ongizate eta enpatia sortzen duten efektu hauek desira erotikoa piztu dezakete. Hala ere, ematen du pertsonen arteko harremanak estutzen lagundu badezake ere, orgasmoa lortze zailtasunak sortu ditzakeela. Bestalde, “maitemintze faltsua”-ren edo “maitemintze kimikoaren” inguruan ere hitzegiten da, hau da, MDMAk beste pertsona batekiko ditugun sentimentuak areagotu edo maximizatu ditzake eta sentsazio hauek amodiozko esperientzia toxikoa izan eta hilabeteetara iraun dezake.\nSustantzia hau 80. hamarkadan jarri zen modan, batez ere, gay munduan, izan ere, uzkiko muskuluak erlaxatzeko ahalmena dauka eta uzki-sexua praktikatzen lagundu dezake. Inhalaturik hartzen da eta duen desabantaila nabarmena efektuak oso motzak direla da. Horrek, erabiltzaileak inhalazioa behin eta berriz errepikatzera eraman dezake eta buruko mina edo bestelako efektu desatseginak sortu ditzake.\nLaburbilduz, esan genezake, drogek sexuan eragin ditzaketen gozamenak eta arriskuak bakoitzak egiten duen kudeaketaren araberakoak direla. Drogak kontsumitzea erabaki badugu kudeaketa egoki bat egiteko oso lagungarria izango da planifikazio egoki bat egitea eta informazioa eskuratzea, honela arrisku batzuk gutxitu ditzakegu edota damutuko garen zeozer egin, hala nola, antisorgailurik ez erabiltzea.\nBestalde, ez dago soberan gogoratzea, bai drogen kontsumoa eta bai harreman sexualak erabaki askea direla eta drogak ez direla aitzakia arduragabe jokatzeko edo egoerak bortxatzeko. Gainera esan beharra dago, bai droga eta bai sexuarekin genero rol eta esterotipoek eragin nabarmena dutela, adibidez, praktika batzuk emakumeetan estigmatizatuagoak daude gizonetan baino, edo emakumeek sarritan ardura rola hartzen dute harreman seguruak izaterako orduan eta gizonek berriz bestelako jarrera azaldu dezakete arrisku gehiago asumituz.\nBukatzeko, aipatu nahi dut Energy Control taldeak Chem-Safe izeneko programa jarri duela martxan aurten. Azkenaldian ematen du Chemsex deiturikoak areagotu egin direla, hauek dira testuinguru sexualak non drogen kontsumo biziak ematen diren. Hori dela eta, drogak eta sexuaren inguruko informazioa luzatzen duen web-gune bat jarri dute martxan.Web-gunea da www.chem-safe.org. eta bertan informazioaz gain kontsultak ere egin daitezke.\nKANTOIA, Hala Bedi Irratia- Apirilak 24\n-Tecnología del éxtasis: las 10 mejores drogas para tener sexo. Alejandro Martinez Gallardo.\n-Drogas y sexualidad. Repercusiones en la vida erótica. Santiago Frago. Silverio Sáez.\n-Drogas y sexualidad: grandes enemigos. Teresa González Marquetti,1 Elisa Gálvez Cabrera,2 Neiza Álvarez Valdés,3 Flora Susana Cobas Ferrer4 y Natalia Cabrera del Valle5\n-Sexo y drogas. Asociación Hegoak.\n-Sexo, éxtasis y drogas psicodélicas. R.E.L. Masters. Revista Playboy, noviembre 1967.


Diseinua Fabrikazio Mekanikoan, Goi mailako Heziketa\nDiseinua Fabrikazio Mekanikoan goi-mailako teknikariak produktuak diseinatzeko arloan prestatzen dira.\nHeziketa-zikloaren helburua diseinu industrialaren arloan goi-mailako teknikariak kualifikatzea da. Tituludunak fabrikazio mekanikoan erabiliko diren produktuak eta tresnak diseinatzeaz arduratzen dira, enpresaren bulego teknikoetan eta proiektuen bulegoetan lan eginez.\nPlastikozko injekzio-moldeen analisia eta simulazioa, Moldflow Adviser 2019,\nMarrazketa-programak: Autocad 2019, NX 12, Solid Edge ST9 eta SolidWorks 2019.\nEskema elektrikoak, pneumatikoak eta hidraulikoak: Automation Studio softwarea.\nSiemens automata programagarriak: muntaketa, programazioa …\nGaldaketako moldeen analisia eta simulazioa, Quikcast.\nFabrikazio gehigarria 3D inprimagailuetan: Simplify, Cura eta Repetier.\nPraktikak tailerrean, hainbat teknologiaren bidez:\nTxirbil-harroketa: konbentzionala (tornua, fresadorea …), CNC (tornua, mekanizazio-zentroak …)\nMekanizazio bereziak: elektrohigadura (haria eta sarketa), urradura (artezgailu tangentzialak, zilindrikoak …)\nXafla ebaki eta konformatzea: zizaila, puntzonatua …\nSoldadura: Soldadura elektrikoa, MIG MAG, TIG.\nProiektuen plangintza osoa: GanttProject.\nZiklo honetan fabrikazio mekanikoko produktuak, txapa prozesatzeko tresnak, polimeroetarako moldeak eta modeloak, galdaketa, forja, estanpazioa edo pulbimetalurgia diseinatzen ikasiko duzu, kalitatea, langilearen segurtasuna eta ingurumenaren babesa ziurtatuz.\nFabrikazio Mekanikoko Diseinuko goi-mailako teknikariek metalak transformatzen dituzten industrietako enpresen bulego teknikoetan eta proiektuen bulegoetan lan egiten dute.\nZirkuitu eta sistema integratuen diseinatzailea.\nFabrikazio mekanikoko irudikapen grafikoa Lehen ikasturtea 165 ordu\nProduktu mekanikoen diseinua Lehen ikasturtea 330 ordu\nFabrikazioaren automatizazioa Lehen ikasturtea 198 ordu\nFabrikazio mekanikoko teknikak Lehen ikasturtea 198 ordu\nTxapa- eta estanpazio-prozesuetako tresnak diseinatzea Bigarren ikasturtea 240 ordu\nGaldaketako moldeen eta ereduen diseinua Bigarren ikasturtea 120 ordu\nProduktu polimerikoetarako moldeak diseinatzea Bigarren ikasturtea 140 ordu\nProduktu mekanikoak diseinatzeko proiektua Bigarren ikasturtea 50 ordu\nEIkaskuntza-prozesua erronketan oinarritutako ETHAZI metodologia kolaboratiboaren bidez gauzatzen da. Bertan, zikloari lotutako gaitasunak landuko dituzu, erronka moduan formulatutako hainbat egoera konponduz. Egoera horiek diseinua fabrikazio mekanikoan sektoreko teknikari baten jardunaren benetako arazoak islatzen dituzte.\nAGME R.A.-2 manipulatzaile pneumatikoaren kalkuluak eta diseinua\nJasogailu hidraulikoa, kalkuluak, diseinua eta elementu batzuen fabrikazioa.\nAbiadura-murriztailea, kalkuluak, diseinua eta elementuetako batzuen fabrikazioa.\nTrokel progresiboa diseinatzea.\nOntzi bat injektatzeko moldea diseinatzea.\nMikroengranaje baten injekzio-moldea diseinatzea eta simulatzea.\nZikloa amaitzean, lan-munduan sartzeko aukeraz gain, zure prestakuntza- eta espezializazio-prozesuarekin jarraitu ahal izango duzu. Diseinua Fabrikazio Mekanikoan zikloko tituludun gisa, besteak beste, honako prestakuntza-ibilbide hauek egin ahal izango dituzu:\nDiseinua Fabrikazio Mekanikoan Goi Mailako graduari buruzko informazio eskaera


"Nahaste haiek belaunaldien artean joko polita sortu zuten" - Gipuzkoako Hitza\n“Nahaste haiek belaunaldien artean joko polita sortu zuten”\n2015, abenduak 04 Bertso-Elkarrizketak, Elkarrizketa, gipuzkoa, Gipuzkoako Bertso Txapelketa 858\nAzkenetan da 2015eko Gipuzkoako Bertsolari Txapelketa. 1959ko lehen ekitaldi haren tankera gutxi du aurtengoak, 56 urteko ibilbidean formatuak aldaketa handiak izan dituelako. Baina orain arteko 11 ekitaldion artean, bada bat oso berezia: 1999ko Herri Artekoa. Bertsolariak, buruz buru aritu beharrean, herriz herri osatutako taldeetan lehiatu ziren.\nAndoni Egaña, Iñigo Mantzizidor Mantxi eta Julen Zulaikak osatutako Zarautz Jai Txiki eta Txomin Garmendia, Jexux Mari Irazu eta Amaia Agirrek osatutako Erniope taldeak iritsi ziren finalera. Zarauztarrak izan ziren txapeldun. “Festa handi bat” izan zela nabarmendu du Mantxik (Zarautz, 1977).\nNola gogoratzen duzu finaleko egun hura? Nolako oroitzapenak dituzu?\nOroitzapen oso politak. Nahiz eta herri artekoa izan, final bat zen. Ni gazte samar harrapatu ninduen, eta Julen Zulaika are gazteago. Andoni Egañarekin geunden taldean, Sebastian Lizasori, Aitor Mendiluzeri eta Jokin Sorozabali-eta kanporaketetan irabazita, eta aparrean geunden, lainoetan. Finaleko eguna ailegatu zen, eta Azpeitiko Izarraitz pilotalekua toperaino beteta zegoen. Gogoratzen naiz Txomin Garmendia aulkitik jaiki eta guri bostekoa ematera etorri zela, eta jendea barrez lehertu zela saioa hasterako. Festa handi bat izan zen. Irabazi egin genuen, baina irabazi ez bagenu ere… Hortik aurrerakoa oso ederra izan zen. Herrian ongietorria eta guzti egin ziguten.\nZergatik erabaki zuten txapelketa hura herri artekoa izatea buruz burukoa izan beharrean?\nErabakia zergatik izan zen ez dakit, baina bai hark bueltan zer ekarri zuen. Hiru bertsolari, epaimahaikidea eta gai-jartzailea behar ziren taldean. Horrek esan nahi zuen, herri bakoitzean, talde bakarra izanda ere, bost lagun mugitu behar genituela gutxienez. Eta haietaz aparte baita antolakuntzaz arduratuko zirenak ere, bertso eskolako jendea eta abar. Zarauztik, adibidez, bi talde aurkeztu ginen, hamar lagunek parte hartu genuen, eta horrek mugimendu latza sortu zuen herrian. Geroztik, txapelketetan gai jartzen eta epaile dabiltzanetako asko orduan hasitakoak dira.\n1991ko txapelketak eragindako boom-aren ostean, apalaldi nabarmena izan zuen bertsolaritzak Gipuzkoan.\n1991ko txapelketan bazen labealdi bat oso inportantea, Sorozabal, [Mikel] Mendizabal, Egaña, [Iñaki] Murua, [Anjel Mari] Peñagarikano, Sebastian [Lizaso] eta haiena, [Imanol] Lazkano eta konpainiari lekua kentzen joan zirenena. Baina 1995eko txapelketan ez zuten parte hartu, eta hor egon zen trantsizio moduko bat. Ez zen txapelketa txarra irten, baina jende askok zioen haien hutsunea antzeman egin zela. Txapelketa hura Mendiluzek irabazi zuen, eta ordurako oso indartsu zebiltzan Irazu, [Maialen] Lujanbio eta beste batzuk. Denborak erakutsi du, errezeloak errezelo, orduan muturrean ibili zirenak sekulako bertsolariak irten direla.\nHerri Arteko Txapelketa izan al zen beheraldi horren kontrako errezeta?\nHorrelako zerbait. 1999ko txapelketak, beste gauza batzuen artean, jendea mugiaraztea ekarri zuen, eta beste boom bat eragin zuen, 1991koaren antzekoa. Harrezkero, bertsolaritza berriz ere oso goian dabil. Labealdi berriak izan dira, eta ez Gipuzkoan bakarrik. Iparraldean, lehen, txapelketarik ere ez zuten egiten, Nafarroakoekin batera kantatzen zuten, eta orain euren txapelketa dute.\nTxapelketa hartako parte hartzailerik gazteenak 18 urte zituen, eta zaharrenak, 71. Belaunaldien arteko harremanak lantzeko balio izan zuen?\nBai, dezenteko eragina izan zuen transmisioan ere, asko erraztu zituen belaunaldien arteko harremanak. Adibidez, gogoratzen naiz talde batean zirela Jokin Uranga, Anjel Larrañaga eta Joxe Agirre. Pentsa adinean nolako aldea zegoen batetik bestera. Beste batean ziren Txomin Garmendia, Jexux Mari Irazu eta Amaia Agirre. Garai bateko bertsolaria zen Garmendia, eta beste biak, gazte-gazteak. Edota Sebastian Lizaso, Andoni Larrañaga eta Leire Ostolaza. Nahasketa haiek belaunaldien artean joko polita sortu zuten.\nAurtengo txapelketan, final-laurdenetan gelditu zara. Gustura zaude egindako lanarekin?\nGustura ezin naiz egon. Txapelketak harrapatu nau trenak harrapatu banindu bezala. Ez dut hartu denborarik prestatzeko. Beasainen, saioaren erdian konturatu nintzen hura txapelketako saioa zela. Gaizki ari nintzen, eta pixka bat esnatu eta nahiko puntuazio erosoarekin egin nuen aurrera, baina larri sentitu nintzen. Errenteriako saioan, berriz, oso gustura hasi, eta kartzelakoak ihes egin zidan, erabat. Neure buruarekin gustura ezin naiz egon, berez gehixeago egiteko gai banaizelako. Baina egin beharrekoa momentuan bertan egin behar da.\nGazteak indartsu datoz.\nBai, oso lotsagabe eta oso indartsu.\nNorbait nabarmenduko zenuke?\nEneritz Artetxe, adibidez. Ezagutzen nuen Lizardi Sarietatik, baina Arrasateko saioan harrituta utzi ninduen erakutsi zuen jarreragatik. Baita Unai Mendizabalek ere. Haren aditzera banuen, baina ia ez nuen ezagutzen, eta oso bertsolari fina ikusi dut, graziaduna eta txisparekin. Oihana Iguaranekin ere ezustea hartu dut, oso inpresio ona eman didalako.\nUstekabe txarrik izan duzu?\nNeure buruarekin aurrenekoa. Eta nork esango zidan niri Irazu eta Jokin Uranga ere horren azkar kanporatuko zituztenik?\nFinalerako zortzikote bat?\nAlaia Martin, Agin Rezola eta Unai Agirre barruan daude. Beñat Gaztelumendi ere bai daukan puntuazioarekin, eta Iñaki Apalategi ere hor nonbait. Jon Maiak bereak eta bi egingo ditu Eibarren. Eta nahiko nuke beste bietako bat behintzat zarauztarra izatea.


Laba, Iruñeko Gaztelu Plazan ireki nahi duten euskaldunontzako elkargunea Sustatu.eus - Teknologia albisteak\nLaba, Iruñeko Gaztelu Plazan ireki nahi duten euskaldunontzako elkargunea\n2021-06-13 : 09:13\nLaba.eus euskararentzako eta kulturarentzako Iruñean ireki nahi duten espazioa da. Iruñearen erdian, Gazteluko plazan, kokatu nahi dute erabilera anintzeko kulturgune eta topagune hau, eta diru bilketa batekin abiatu nahi dute bere lehen finantziazioa. Crowdfunding plataforma honetan 30.000 euro biltzeko erronkari ekin diote.\n20 eurotik aurrerako ekarpenak egin daitezke Itsulapikoa plataforman. Minimoarekin (eta gainerakoekin ere), ekitaldi baterako bi sarrera lortuko dituzu, eta euro gehiago emanez gero, beste mertxandisin elementu batzuk ere bai, poltsak, tixertak, lamina artistikoak... Laba proiektuaren atzean talde zabal bat dago, baina bi ordezkari agertu dira elkarrizketa batean Berrian, Gontzal Agote eta Izaskun Barber 'Zaku'.\nLaba nola izango den, horrela deskribatzen dute:\nElkargunea: Euskaldunon komunitatearentzako -eta harengana hurbildu nahi duten guztientzako- espazio bat irekitzera goaz Iruñean. Erreferentziazko gune bat, elkar topatzeko, elkar ezagutzeko, elkarrekin egiteko, eta berriak batzeko. Elkarrekin izanda, gehiago izateko.\nErakusleihoa: Euskarazko kultur sorkuntza ugari eta kalitatezkoa da, eta dagokion tokia eman nahi diogu. Egon dadin hiriarentzat eskuragarri, ikusgarri, irisgarri. Hartu-emanetarako azoka bat, saltoki bat. Erakusleiho bat, begiratu gaitzaten, ikus dezagun.\nOholtza: Ehundik gora metro karratu, Iruñeko bihotzean, kultur emanaldietarako oholtza bilakatuta. Ehun metro karratu bete kontzertu, hitzaldi, liburu aurkezpen, ikastaro, zinema proiekzio, bertso saio, antzerki ikuskizun, tailer, dantzaldi, eta inspiraziorako hiru puntu suspentsibo.\nKafetegia: Gozamenetik eraiki nahi dugu euskaldunon gune berria, harremanak sortu eta garatuko diren espazioa izanen baita, edo ez da izanen. Bi espazio ditugu horretarako, arkupeak babestua bata, terrazakoa bestea. Elkartu eta elkarrekin urratsak ematen jarraitzeko gune bat, egongela bat Iruñeko egongelan. Kafetxo bat LABAn?\nLaborategia: Amesteko, proiektu berriak gauzatzeko sare zabal bat. Zer behar dugu euskaldunok? Nola eginen dugu, norekin, noiz? Eguneroko beharretatik hasita ideiarik zoroenetaraino; esperimentatu eta egin, erori eta berriro altxa, ikasi eta egin. Hori guztia ere izan nahi du LABAk.\nHona proiektuaren sustapen bideo labur bat. Gehiago daude Laba.eus webgunean.\nNafarroako Gobernuaren metabertso erridikulu eta erdalduna


Illescasen erakustaldi arrakastatsua\nGipuzkoako ordezkaritza gogor saiatu zen (19-7)\nJoan den irailaren 10ean, Miguel Illescas, Maisu Handi mailako xake jokalari kataluniarrak erakustaldi aparta eman zuen, partaide ugari eta zale gehiagoren aurrean, aldibereko partidak jokatuz. Horrenbestez, ekitaldi honekin Fortuna Kirol Elkartearen urteurreneko ospakizunei amaiera eman zitzaien.\nMiramar Jauregiko Musika Areto ederrean, hogeita sei xake jokalari gipuzkoarrek zortzi aldiz Espainiako txapeldunari egin zioten aurre. Gerora gonbidatuak aipatu bezala, aurkarien maila altua zenez, gogotik jardun behar izan zuen, bost orduz, taulako lanak amaitu arte.\nBi xake jokalari donostiarrek, Iñigo Martin (Gros Xake Taldea) eta Roberto Roldan ( Fortuna K.E.) maisu handia mendean hartzea lortu zuten.\nTauletan amaitu zutenak, berriz, Asier Etxagibel eta Josu Tornay (Arrasate-San andres taldekoak), Jokin Fernandez Zubitur (Beasaingo Alfil), Manuel Mayo (Irungo La Salle), Ramon Nogues (Hondarribiako Marlaxka), Asier Urretabizkaia (Astigarragako Mundarro) eta, hauekin batera, Fortunako Igor Laniella, Patricia Gonzalez eta Iñigo Jimenez.\nAipamen berezia zor zaio Eibar Kirol Elkarteko kide den Alex aranzabali. Gaztetan bere maila erakutsi ostean -kadete mailan txapelduna-, luze zeraman jokatu gabe. Illescasek planteatutako erreginaren peoi irekierari, Aranzabalek holandar defentsarekin erantzun zion; ondorioz, peoi bat galdu arren, erregearen eremutan eraso egitea lortu zuen eta berdinketa adostu zuten azkenik.\nOrohar hartuta, 19-7ko emaitzak agerian utzi zuen Miguel illescas, xake jokalari profesionalaren maila altua izanagatik, aurkari gogor eta sendoekin egin zuela topo.\nPartaideek gozatu ederra hartu zuten lehiaketa-ikuskizunarekin eta Illescasek Donostiara eginiko lehen bixitaldian erakutsitako portaera jatorra azpimarratu nahi izan zuten.


Txirritxo handi - Wikipedia, entziklopedia askea.\nEspeziea Charadrius hiaticula\n10,9 g (pisua jaiotzean)\nTxirritxo handia (Charadrius hiaticula) Charadriidae familiako hegazti zangaluzea da, iparraldeko Eurasian eta Kanadan bizi dena. Euskal Herrian negu aldean ikusten dugu gehienbat.\nHegazti limikola txiki bat da, 17-19'5 cm arteko luzera eta 35-41 cm arteko hego-zabalera dituena. 55 eta 75 gramo artean pisatzen du. Itxura trinkoa du, buru handi samarra eta moko motza. Arra eta emea antzekoak dira, emearen koloreak apalagoak ordea. Lepoko beltza du eta buruan marra zuri eta beltzak ageri ditu. Mokoa laranja kolorekoa da eta punta beltza du. Pileoa marroia da. Bizkarra, hegoak eta buztana marroiak dira eta sabelaldea zuri zuria. Hanka laranjak ditu.\nUgalketa garaian kostaldeko eremuak okupatzen ditu eta ibaialdeak, zelaiak eta tundra eremuak ere bai. Neguan, gure lurraldetara iristerakoan hondartzetan edo harri txintxarrezko eremuetan agertzen da.\nOrnogabe txikiek osatzen dute bere dieta; poliketoak, krustazeoak eta moluskoak jaten ditu batez ere. Hondartzak alderik alde zeharkatzen ditu. Harrapakina ikusten duenean lasterkaldi azkar motza egin eta mokoarekin harrapatzen du.\nApirila eta iraila artean ugaltzen da. Habia lurrean egiten du, askotan begibistan, zulotxo bat egiten da eta markatzeko material batzuk ipintzen ditu inguruan. Hiruzpalau arrautza jartzen ditu, kolore arre argikoak baina marroi tonalidade desberdinetako orbain ugari dituztenak, eta 25 egunetan zehar txitatzen dituzte emeak zein arrak. Txitak jaio bezain laister gai dira beren kabuz mugitu eta elikatzeko. beste 25 egun beharko dituzte erabat garatzeko.\nCarl von Linneok deskribatu zuen 1758 urtean. Hiru azpiespezie ditu:\nCharadrius hiaticula hiaticula , iparraldeko Europan eta erdialdeko Eskandinavian bizi dena. Hegoaldeko Europara, tartean Euskal Herrira migratzen da.\nCharadrius hiaticula psammodroma, Islandian, Groenlandian eta ipar-ekialdeko Kanadan bizi dena. Mendebaldeko Afrikara migratzen da.\nCharadrius hiaticula tundrae, iparraldeko Eskandinavian eta Asian bizi dena. Afrika eta hego-mendebaldeko Asiara migratzen da.\nTxirritxo handia ehizan.\nTxirritxo handia hegan.\nTxirritxo handia arrautzak txitatzen.\n↑ BirdLife International (2004). Charadrius hiaticula. 2006. IUCN Red List of Threatened Species. IUCN 2006\n↑ a b Gutiérrez, Itziar. (2013-03-24). «Plaiaundiko Hegaztiak - Aves de Plaiaundi: Asteko Hegazti Zerrenda» Plaiaundiko Hegaztiak - Aves de Plaiaundi (Noiz kontsultatua: 2019-11-30).\n↑ a b c d «Chorlitejo grande» SEO/BirdLife.\n↑ «Wayback Machine» web.archive.org 2009-04-29 (Noiz kontsultatua: 2019-11-30).\nEspezieak: Charadrius hiaticula\nInternet Bird Collection|IBC: common-ringed-plover-charadrius-hiaticula\nOrriaren azken aldaketa: 7 urria 2020, 15:01.


lenbiziko igandeko irakurraldia\nEt ecce Angeli acceserunt, et ministrabant ei. Matth. 4.\nGaia: Guk nai badugu gure onerako dira\nemengo gure neke ta tentaldi guziak\nZeruko atseginza da fededun guziok billatu behar dugun ondasuna, ta izanen badugu, billatu beharko dugu Jesusek hitzez ta lanez agertu digun bidetik oñik atera bage. Gaurko Ebanjeli berean ere agerzen digu Jesusek bide hau bere lanez ta nekez bein, ta gero hitzez ta esanez. Zeruko bide hau gaur agerzeko Jesusek bere gain artu duen lana ta nekea da berrogei eguneko baru luzea; baña baru zein nekagarria? Orrenbat egunez bokadu bat edo edar tantarik ere bagekoa; bada berrogei egunez barutu zen Jesus jatekorik edo edan piskarik ere artu bage ta bere baru nekatu hau bukatu ta arkitu zen gosez agitz flakatua: postea esuriit.\nZertako barutu zen Jesus orrenbat egunez ta baru onen gogorrean? Bere beharrez, ez; bada etzuen Jesusek gorputza baruz edo beste bidez zer nekatu, bere gorputzari eragiteko berak eta beraren betiko Aitak nai zutena; zeren etzen gureen gisan Adanen bekatuz gaiztatua Jesusen gorputza. Barutu zen, bada, Jesus guri erakusteko baruz edo beste bideren batez geren gorputzak nekatuz irabazi behar dugula zeruko ondasuna ta gloria. Orra lanez Jesusek guri agertua zeruko bidea.\nZeruko bide hau agertu zigun Jesusek hitzez ere, gaurko Ebanjeli berak esaten digunaz. Nola, uste dezu? Ara: gure inguruan dabil gu galdu naizik deabru gaiztoa, orz zorrotzak eta atzapar galgarri gaiztoak daduzkan ta bazterrak orroz urratzen dituen leoi baten gisan ta eran, dio S. Pedrok. Ekusi dugun gisan barutu ta arkitu zuen deabru tentaleak Jesus agitz gosetua, ta gizon besteen gisakoa edo Jangoiko-gizona zen ekusi naiez, asi zen jatekoz hura tentatzen ta aldeko arri pilla bat ari erakutsi ta esaten dio: «Orrako ari-pil ori hitz biz badagikezu ogi; egizu, bada, ta ase zaitez». Nai zuenik ekusten utzi bage garaitu zuen Jesusek etsaiaren tentaldi hau; ta garaitu, Eskrituraz, Eskriturako berria zuen edozein gizonek garai zezaken gisan, ta gelditu zen Jesus bere flaki ta gose guziarekin ta etsai gaiztoa nai zuenik ikasi bage.\nEremu batean agitu zen Jesusen ta bere etsai gaiztoaren joan-etorri ta lei-pele hau. Etzuen etsi etsaiak eta egin zion Jesusi beste bidez bigarren tentaldia. Artu ta eraman zuen bere eremutik Jerusalengo erri santura ta utzi zuen ango Eliz gañeko egontegi batean ta esan zion: «Jangoikoaren Semea bazara, ez dezu zer nekatu emendik berañoko eskaleran; emazu salto bat eta miñik ar ez dezazun, artuko zaituzte beren eskuan Jangoikoak artako daduzkan zenbait Aingeruk eta utziko poliki an beko lur artan». Aldi onetan artu zuen Jesusek lenekoan artu zuen bide bera ta Eskritura bereko hitzez mututu zuen bere etsaiaren muturra.\nIrugarren aldian itzuli zen etsaia leneko bere lanera ta andik mendi-gain batera hura eraman ta eman zion Jesusi bere naigabe bidea ta tentaldi berria. Agertu ziozkan munduko erresum, ondasun, atseginz eta honra-modu guziak, ta guziak emanen ziozkalako hitzarekin beretu nai izandu zuen hura. Baña horduan ere garaitu zuen Jesusek etsaia leneko bi aldietako gisan Eskritura Santako hitzez ta utzi zuen argana ez-baidan bezain illunbe andian ta nor zen Jesus etzekiela; baña etsaiak ere bere joan-etorri ta ibiller gaiztoekin utzi zuen Jesus len ere baño neke ta gose agitz andiagoan, ta joan zen bestetara bere egiteko galgarriren bat arzera. Hordu berean igorri zion Jesusi betiko bere Aitak behar zen guzia ta aitu ziran Jesusen neke-goseak. Orra, hitzez ere erakutsi zigun Jesusek len nekez ta anitz baruz erakutsi bera, ta agertu zigun zeruko ondasunen irabaz-bidea dela nekez ta tentaldiz betea ta emengo neke ta tentaldi guziak dirala Jangoiko urrikalti onak gure onerako arzen dituen gauzak, aldi onetan guk ekusi behar dugun bezala.\n«Etzigun alfer egoteko Jangoikoak eman bataioko grazia», esaten digu S. Pablok, Korintharrei egin ziezten bi kartetatik batean ta egungo Mezako Epistolan. «Gure biz-denbora irabaz denbora da», dio, «ta betiko irabanzen ta sekulako glori-ondasunen irabaz-denbora»: ecce nunc tempus acceptabile; ecce nunc dies salutis (2 Cor. 6).\nBaña zer bidez ta nola irabaziko dugu zori oneko ondasundi hau? Jesusek egungo Ebanjelio Santuan agertu digunez, Jangoikoak nai duen gisan biziz ta munduko guzien begietan ere ongi diruditen gauzak egiten ditugula ta orretako me-meki ta pazienzi andian artuz geren buruen nekagiro guziak, naiz barrendik datozenak izan, naiz gorputz berekoak. Baña zer nekagiro dirala, S. Pablok dionaz, uste dezu nekagiro oriek? Geren barreneko naigabenzak, tristurak eta nasketak, bai ta gorputza nekatzen duten baruak, lo-galzeak, lan ta ibiller gogorrak, besteen asmanz ez-diranak, deshonrak, engañanzak eta tranpak, bidebageko presondegia, auzia ta beste edozein kalte ta neke. Orra, bada, Jesusek hitzez ta lanez gaur agertu digun biderako S. Pablok berezten dizkigun zenbait pausu, lan eta gauz.\nLangai nekagarri orietan badira fededun onak berez egiten dituzten gauzak, bai ta bestetatik eta etsai gaiztoagandik datozenak ere, Bakoitzak bere gogoz egiten dituen konfes-komulgatzeak, limosnak, baruak eta beste gauz onak izutzen ez dute fededun ona; baña fededun on bera ere noizbait anitz asaldatu oi da bere gain ekusi ezkero beharra, gabenza, eritasuna, etxeko ta auzoko zenbaiten ta bere humeen mukerz, dollorza ta gaiztaginza edo sulezeko gaiztoaren zirika, sua ta tentanza, ta bere nekarte orietan ez dio beti behar den begiz Jangoikoari begiratzen ta esan ere oi du: «Itsua bide da gure Jangoikoa ta eskurik bageko alsua bereei lagunzeko; bada ekusten ezpagindu bezain guti lagunzen digu geren neke, lan gogor ta egiten dizkiguten bidegabenz galdu gaiztoetan».\nBeste zenbaitek esan oi dute: «Ez bide du Jangoikoak guretzat anitz gaiztori ematen diezten ondasun ederri; bada oriei gaizki dabilzan aldian ere ematen diezte nai dituzten ondasun, atseginz, honrak; eta orren eskutik guk arzen duguna da nekea, beharra ta naigabenza, geren aldetik egiten badugu ere al duguna, geren gauz guzietan berari atsekaberik ez eman naizik». Badira beste aldi orrelakoan esaten dutenak: «Nola Jangoikoak onzen ez ditu anbat aldiz nik eskatu ta ere, nere senarra, nere giarraba, nere suia, nere humea ta etxean ezkonzaz edo serbitzurako sartu zaidana; bada oriekin ezin burutu dut nik eta beren animen ta nerearen galgarri gaiztoak dira».\nOrra zer dion ez dakien eroaren eran hitz egiten duen fededun gaiztoaren erausiak; bada bere on-aldera Jangoikoak zuzenzen diozkan neke-tentanzak arzen ditu behar ez den aldetik eta bere gaitzerako, ta egiten du orretan suge itsu ziraunarekin botikari jakinsuak egiten duena ez, baizik orien izurriz bere burua ilzen duen eroak egiten duena.\nArzen du botikari jakinsuak burdiñezko korrik batekin zirau itsu izurduna ta artako duen onzian utz-erazten dio duen izurri ta pozoi-beneno guzia ta zirau garbitu beretik arzen du erien sendagai on, triaka egiteko behar den zatia. Baña orrelakorik ez dakien eroak oñez ertsi-estutzen dio zirau berari buztana ta zirauak arzen duen miñ-oñazearekin egiten dio oñean ozka ta orzez egiten dion zuloan uzten dio bere izur-pozoi-benenoa ta bertan anditu ta laster ilzeko gaia.\nEkusi ditugun ta era bereko beste neke ta tentaldi guziak badute beren mingai gordin gazia, bai ta irabazgai andi ederra ere; ta irabazgai, mingaiagandik berez ditekena, Job santu, Tobias zar eta beste anitzek Lege zarrean ta beste anitz geiagok berrian berezi dutena ta guk ere geren aldian berez dezakeguna, ta hau da gugandik Jangoikoak nai duen ta orain guk ekusiko duguna.\nSaia zaitezen, bada, zere lan on orretara ta dagizun aldi oro obeki ta bein ere enoiatu bage, jakin behar dezu bere edo besteren eskuz Jangoikoak igorzen ta bidalzen dizkitzun neke ta tentaldi guziak, ona bazara, obe zaitezen izaten dirala; gaiztoa bazara, on zaitezen ta, zere gaiztaginzak utzi badituzu, orien zorren alde; ta orra, Jaungoikoaren aldetik guzia da guri ongi naiez ta gure urrikalti ta maitari onak egiña bezala. Geren bekatu gaiztoen edo bekatu beren zorren alde Jangoikoak hau gurekin egiten duen aldian egiten du Persiko Juez jaunak ango zaldun obendun edozeinekin egiten zutena ta Españiko Errege Felipe laugarrenak bere seme txiki Prinzipe berarekin egin oi zuena.\nPersiko zaldunak gizonak ziran, ta gizon, besteen gisan gaiztaginzak zegizkenak. Egiten bazuten bat edo beste, bakoitzari ezarzen zien bere auzi-pleitoa ta auzian garbitzen ezpazuen bere burua eta obendun geldi ezkero, aren gain zen Juezen sentenzia; baña sentenzi, zaldun bera ukitzen etzuena; bala sentenziz kenzen zien zuten soñekorik onena ta bere buruko turbant ederra ta ezarzen zuten soñekorik onena ta bere buruko turbant ederra ta ezarzen zuten zur-adar batean bata ta bestea, ta beraren jabea ill nai bazuten bezala, betezen zuten saet-tiroz zen guzia; ta, andia bazen jabeak egin zuen gaiztaginza, bere tiroz ta saetez urratzen ta auts egiten zuten guzia. Orra Jangoikoak diogun aldian gurekin egiten duenaren ainzur ta itzal egokia.\nOrren beraren ainzura da Errege Felipek bere seme txikiarekin egiten zuena. Present egin zioten Prinzipe aur oni Txinako txakur polit bat. Aurrak bezala agitz nai zion bere txakurtxo oni; egun oro nai zuen ekusi bere gelan ta egiten ziozkan an bere aurkeri-fest eta kariño-moduak. Ikasi zuen hau Erregek eta aur berak utsen bat egiten zuen aldian, etzion berari deus egiten; baña berriz alakorik egin etzezan, zearazten zuen Prinzipe bera begira zegoala aren txakurra.\nGure anim ederraren soñekoa da gure gorputza, ta animak gaizkiren bat egiten duen aldian, hura zenzaturik uzteko ta berriz alakorik egin ez dezan, zeatzen du Jangoikoak bere gorputzean; ta zeatzen, zenbait aldiz bere eskuz ta ematen dion oñazez, sabel miñez, eritasunez edo beste gaitz moduren batez. Beste aldian zeatzen du anima gaitzgillean etsai gaiztoen edo mundukoren baten eskuz. Etsai gaiztoen eskuz zeatu oi du Jangoikoak gaiztoa, etsai zeatzalleari barrena sarzen utzi bage ta kanpotik egiten dituen soñu ta eskanbill-nasi nekagarriekin ta burura ta bihotzera sarzen diozkan oroitzapen gaizto ta tentanz galgarri zenbaitekin baita noizbait gaizto bereei barrena sarzen utzi ta an ark egiten dituen nekanz eta urranz agitz mingarri gogorrekin ere.\nMunduko gaiztoen eskuz ere zeatu oi du Jangoikoak anima, ta zeatu oi, aitak seme txikia zigorrez ta andia garrotez bezala. Hau da bein Nabukodonosoren eskuz Israeldar gaiztoekin egin zuena. Errege andi arro hau Israeldarrak gaizki zebilzan aldi batez igan zen orietara, bere ustez ta naiez oriek galzera, ta utzi zion Jangoikoak ara igaten, izan zedin beraren zigor ta garrote, ta zea zitzan zegoten gis-era gogor mingarrian. Ala dio Jangoiko berak Isaiasen ezpañez, bada dio: «Asiriko Errege edo Nabuko nere aserraldiko zigor ta garrota»: Assur virga furoris mei, et baculus. Eta zenbat ere gaiztoagoak Jangoikoak orrela zeatzen dituen animak, anbat gogorragoa aren horduko zigor-garrote-bastoia.\nConstantinoplako Enperadore Mauricio ta aren peko anitz agitz gaiztatu ziran beren aldian herejiz, besteei berea kenduz ta beste asko aldetara. Oriek zenzarazi naiez artu zuen aldi artan Jangoikoak Focas zeritzan gerrari gaizto itsusi bat. Beren nastaldi batean Mauricio utzi ta egin zuten soldadu gaiztoak Focas Enperadore. Soldadu berak eman zioten eskua seguratu naizik, artu zituen Focasek preso Mauricio bera ta beraren bost seme. Bertan ta aita begira zegotela ill zituen borrero gogorren eskuz aren bost seme gaisoak eta orien ondotik aita Enperadore bera. Bizirik errerazi zuen Mauricio beraren soldadu Narsete, gaitzik egiñen etziolako hitza autsi ta. Bere soldadu berei eman zien erretzeko, ilzeko ta ost-ebasteko nai zuten esku guzia ta berak eta beraren soldadu gaiztoak egin zituzten Inperio guzian sekulan bestek ez bezalako zeanzak eta kalteak, dio berri hau dakarren Kardenal Baroniok: omne genus malorum eo tempore in Imperium exundavit. Hau ekusi ta agitz arriturik galdegin zion Jangoikoari Relijioso santu batek: «Nola, Jauna, fededunei eman diezu Focas bezain Enperadore gaizto bat?». Eta Jangoikoak erantzun zion: «Gaistoagorik arkitu banu, aren ordez hau egiñen zuen orien Enperadore, zeren Inperi onetako gaiztaginzak eskatzen zuten buru gaiztoen bat»: deteriorem illo alium inveniri non potuisse, et hoc meruisse Graecorum flagitia (Baron. An. 610).\nOrra; Jangoikoak zenbait aldiz berez edo besteren eskuz egiten du bekatari gaiztoekin beren zaldun obendunekin Persiko Juezak egiten zutena; bada zeatzen ta kastigatzen ditu animaren soñekoan edo berez erre ill beharra den gorputzean. Beste zenbaitetan egiten du Errege Felipek bere semearekin egiten zuena. Onen semeak bere zakurtxoa bezala maiteegi du amak semea, aitak alaba, batak edo besteak, biak ezpada, beren ondasuna, ta egin dituzten bekatu gaiztoen alde ta zenzarazi naiez, igorzen die Jangoikoak ganaduaren pikorra, ondasunen auzia ta sentenzi gaiztoa edo beren humeen eritasuna ta gaitza. Zenbait aldiz egiten du Jangoikoak besterik ere; bada orien aita edo ama zeatzen ta naigabetzen ditu beren hume berez, oriek berak gatik edo bestela egin zituzten kulpen alde; ta zeatzen ditu humeen mukerkeriz ta esker gaiztoz edo oriei ezin eragiñez nai dutenik, edo oriei ezin kenduz arzen dituzten oikur ta bide gaiztoak, bai ta bizikidea bizikidez ere; ta hau ere izan oi da batak besteari egin edo eragin diozkan bidegabenzen alde.\nZeakunz hau irabazten dute oben andirik egin ez duten guraso berak ere. Patriark Jacobek izandu zituen anitz seme ta guzien artean besteei baño geiago nai zion Josef zeritzan bati. Egin zion bein oni besteei ez bezalako soñekoa ta beren aitaren aldetik urruti ekusi zuten batez kendu zioten begitan arturik zeduzkaten beraren anaiak. Bera ill nai zuten anai zenbaitek, besteak ez, ta azkenean saldu zien kargaketan zebilzan Ismaeltar zenbaiti. Humerri baten odolez busti ta igorri zioten aitari ekus zezan aren semearena zen edo ez. Hura ekusi ta uste izandu zuen Jacobek otsoren batek jan zuela aren seme maite emazurz Josef eta betiko galdu zuelako ustean Jangoikoak daki norañokoak izandu ziran aren bertako ta urrengo urteetako naigabenzak eta miñak. Anitz urteren buruan ikasi zuen etzela ill aren seme maite Josef; baña Josef beraren bidez ere izandu zituen berri hau aditu ta hura ekusi baño len naigabenz, kezk eta min berri andiak.\n«Zergatik ote?», galdetzen du S. Agustinek eta bereak eranzuten du: «Zeren Jakob gizon ona ta bekatu larririk etzuena bazen ere, len seme Josef berekin zuen denboran ta gero beste bere zenbait gauzetan, oi den gisan, txiki zenbait egin zituen ta zeren Jangoikoak kendu nai izandu ziozkan emen orien autsak eta zorrak»: quoniam igitur sine istis minutis peccatis esse non poterat, voluit Deus illa parva peccata in hoc saeculo igne tribulationis consumere (Augus. serm. 80 de temp.). Eta egin zuen Jangoikoak hau Jacobekin Jacobi onginaiez.\nEta orra, guri ongi-naiez dira Jangoikoak gugana zuzenzen dituen neke ta naigabe ta tentaldi andi ta txiki guziak. Bai ta gure obenik bage zuzenzen dizkigun aldian ere; bada horduan zuzenzen dizkigu neke orien suarekin, burdin garbia limarekin bezala, len baño garbiago ta leunago egiñak gure animak uzteko ta bidenabar zeruko irabanz andiak egiteko bidea guri eman naiez, bai ta ekusi naizik ere zertaraño maitatzen dugun guk hura bera: tentat vos Dominus Deus vester, ut palam fiat, utrum diligatis eum (Deuter. 13,3).\nJangoikoaren urrikalz gogorra da, dio S. Augustin berak, gaiztoa emen ondasundun ta kanpoko kezkarik bage uztea; hau da alabaña, dio Santu Doktoreak, Davidek dionaz, Jangoikoaren benganz izugarria ta gaiztoa bere gaiztaginz galduak gatik sekula guziko nekepe izugarrian utzi nai duelako señalea: Deus propitius fuisti eis, et ulciscens in omnibus adinventionibus suis (Ps. 98,8).\nA, nere Jangoiko maitea!: ta zein itsua bizitu nazan ni oraindañoko nere aldian; bada nere urrikariz, zuk niri ongi naiez ta nere on andirako bidalzen zenizkedan neke ta naigabenz nik nai ez nituenak; baña agitz zegozkidanak, etzegozkidan kastigutzat arzen nituen nik, eta orien-pean irabazi onak egin lekuan, egiten nituen zor berriak eta bekatu gaiztoak; baña gauza den gisan ezagutu dudan ezkero, besterik izanen da datorren aldian; bada onezkero artu uste ditut zure ontartetako nere neke ta tentaldi guziak; eta artu uste, nere bekatu guzien alde ta zure izenean. Betoz, bada, zuk nai dituzunak eta betoz aldi berean zure grazi ta lagunz andiak, diodan gisan ta ongi guziak nik eramateko. Bai arren, Jesus urrikaltia, bai.


Miguel Bixquert, Digestio Osasunaren Nazioarteko Egunaren koordinatzailea eta idorreria prebenitzeko eta tratatzeko Lehen Gidaren egilekidea | Consumer\nMiguel Bixquert, Digestio Osasunaren Nazioarteko Egunaren koordinatzailea eta idorreria prebenitzeko eta tratatzeko Lehen Gidaren egilekidea\nBiztanleen %15 eta %20 artean idorreria dago.\nIdorreriaren arazoa oso ohikoa da, bost espainiarretik bati eragiten baitio: emakumeen artean ohikoa halako bi da, eta adinekoen artean, hirukoitza. Gaitz hori duten pertsonek astean hiru aldiz baino gutxiagotan egiten dituzte kaka, askotan urriak, gogorrak eta lehorrak. Baina neurri orokorrak daude arazo horri aurrea hartzeko: dietetika-jarraibide batzuei jarraitzea, ariketa fisikoa egitea, tabakoa eta alkohola saihestea… Eraginkorrak ez direnean eta bizi-kalitatearen galera handia eragiten duenean, eta pisua galtzearekin, sabeleko minarekin edo odolustearekin batera, garrantzitsua da medikuari kontsultatzea beste osasun-arazo batzuk baztertzeko. Gainera, hainbat sendagai daude horri aurre egiteko. Lehen “Idorreria prebenitu eta tratatzeko gida”, Espainiako Digestio Aparatuaren Fundazioak (FEAD) argitaratu du, eta informazio hori guztia biltzen du. Hori guztia Miguel Bixquert autoreak, Valentziako Medikuntza Fakultateko Digestio Medikuntzako irakasle titularrak eta Digestio Osasunaren Nazioarteko Egunaren koordinatzaileak, azalduko dute elkarrizketa honetan.\nIDORRERIAREN AURKAKO DIETA\nMedikuek egunean gutxienez hiru otordu hartzea gomendatzen dute, eta horiekin batera mokadu bat goizean eta askari arin bat arratsaldean. Baina zer sartu behar dute idorreriarik ez eragiteko? “Gosaltzeko, osoko zerealak, ogi txigortua edo ogi integrala, kafesnea, txokolatea, esnea edo tea jatea komeni da. Efektu lehorgarria badu ere, limoiarekin konbina daiteke horri aurre egiteko. Ondoren, fruta-pieza bat sar liteke”, azaldu du Miguel Bixquertek.\n“Jatean, hasierako barazkiak hartu behar dira, hala nola, barazki arrautzaztatuak, irakinak edo askotariko entsalada, gero haragia edo arraina, dena oliba-olioarekin ondu eta frutaz osatutako postrea, edozein motatakoak, baina, ahal dela, denboraldikoak”, adierazi du aditu horrek. Gainera, “beti hartu behar da ura. Igande batean, familiako bazkari edo ospakizun batean, baimena du edalontzi bat ardo edo garagardo bat hartzeko, baina alkoholik gabe, ez delako onuragarria eta Espainian gehiegi kontsumitzeko joera dagoelako”, zehaztu du.\n“Askariak arina izan beharko luke: kafesnea eta bi ogi txigortu izan litezke. Eta afaria, egositako lekale edo barazkiena, eta, bigarrenik, tortilla bat, arrautza frijitu bat, urdaiazpiko egosia edo arraina. Espainian arrain zuri asko kontsumitzen da, baina arrain urdina ere kontsumitu behar da, D bitamina duelako. Hala, organismoa ondo elikatuta dago, eta gorputz indartsu batek edozein erasori aurre egiten dio”, dio Bixquertek.\nhábitos-eu hemorroides-eu sedentarismo


Udaletxeko sarrera nagusia zabalik da - Uztarria (Azpeitia)\nSindikatu Zaharrean ziren zerbitzuak berriro udaletxean dira. Argazki originala\nUrtarrilaren 21ean udaletxean igogailu berri bat jartzeko lanak hasi ziren, eta ordutik hona harrera, zerga-bilketarako bulegoa, sarreren erregistroa eta katastroa Sindikatu Zaharrean izan dira, eta sarrera nagusia itxita izan da.\nIrailean igogailu berria martxan jarri zen eta Udaletxeko sarrera nagusia ere zabaldu zen. Baina pare bat egunez zabalik izan ondoren harrera nagusian burutu beharreko lanak amaitzeko zirenez, sarrera berriro itxi zen, jendearen atze-aurreak lanak ez ostopatzeko. Honela harrera nagusiko zerbitzuak Sindikatu Zaharrean jarraitu dute atzo arte.


Zakilixut | komikeri\nTag Archives: Zakilixut\nIra 29 2017\nbaina 40 urte eta gero…. zakilixut xutik!\nEuskal komikigintzak gaur badu zer ospatu. Zakilixut Egin egunkariarekin batera jaio zen orain 40 urte eta denbora gutxian oso ezaguna bilakatu zen euskal irakurleen artean. Egin egunkarian aritu ostean, Euskaldunon Egunkarian marrazteari ekin zion Olariagak, eta 2003an hau indarrez itxi ostean, Berriara egin zuen salto. Berriako kontrazalean, leku pribilegiatuan, segitzen du gaur ere Zakilixut osasun ezin hobean.\nGure komikeriko komikizulo atalean, orain dela 5 urte, idatzi eta ospatu genuen Zakilixuten 35. urteurrena. Baina gaurko ospakizuna askoz borobilagoa dugu.\nBy komikeri • Laburpen hitzak Berria,Egin,Euskaldunon Egunkaria,zakili,Zakilixut\nIra 30 2012\nZakilixutek 35 urte\nEgunotan horren ondo ezagutzen dugun pertsonaiak bere 35. urtemuga ospatzen du. Bai, Zakilixut, Egin egunkariko orrialdeetan 1977ko irailean jaio zenak, gaur 35 urte beranduago bere martxan darrai egunero egunero Berriako kontrazalean. Politika, zein eguneroko kontuak, sexua eta hitz joku zorrotzak konbinatuz joan da bere ibilbidea egiten. Urteen joanean bai fisikoki, bai izaeraz aldatuz joan zaigu. Okotza luzatu zitzaion, porroak alde batera utzi zituen eta zuribeltzetik koloreetara pasatu zen.\nBeraz Komikeritik zure urtebetetzean… Zorionak Zakilixut!\nBy komikeri • Laburpen hitzak Antton Olariaga,Berria,Egin,Zakilixut


Euskalduntzea - Irungo Udala\nEuskara ikasi\t/\nUdal euskaltegia\t/\nHelduen euskalduntzearen oinarrizko curriculuma hiru lerrun nagusitan dago banatuta: oinarrizko erabiltzailearena, aurreratuarena eta adituarena.\nA1 Hasierako erabiltzailea\nA2 Oinarrizko erabiltzailea\nB1 Erabiltzaile independentea\nB2 Erabiltzaile aurreratua\nC1 Erabiltzaile gaitua\nC2 Erabiltzaile aditua\nOinarrizko lerruna (A1 + A2)\nA1 maila A2 maila\nLerrun aurreratua (B1 + B2)\nLerrun aurreratuaren xedea honako hau da: ikasleak ohiko testuinguru, gai eta egoera ezagunetan instrukzioak, kontaketa laburrak eta azalpen-testuak ulertzea, eta, ahoz zein idatziz, euskara zehaztasunez eta eraginkortasunez erabiltzea.\nXede ere izango da ikasleak elkarreraginean, bere lan-esparruko gaiei buruz, alderdi esanguratsuak eta xehetasunak bereiziz, deskribapenak egitea eta azalpenak eta iritziak eraginkortasunez ematea.\nB1 maila B2 maila\nAdituaren lerruna (C1 + C2)\nC1 maila C2 maila\nMaila honetan matrikulatu ahal izateko, C1 mailaren agiria edo baliokidea izan beharko du ikaslegaiak.\nC2 Erabiltzaile adituaren maila lortzeko, 200 irakastorduko prozesua aurreikusten da. Horiez gain, bakarlanean beste 500 ikastordu jardun beharra aurreikusten da.\nEuskara mailei buruzko informazioa\nHABE - Mailen arteko baliokidetza\nHABE - Europako Erreferentzi Marko Bateratua


18:55, 10 ekaina 2015ko berrikusketa\n226 bytes added , Duela 4 urte\nKaixo, egindako laburepenak unibertsitatek klase baterako dira; beraz, txarto edo arazorik ez badute, nik egindak modifikazio hauek bi astez gutxi gorabehera utzi ahal baditizue eskertuko nizueke. Mila esker.\n00:08, 21 apirila 2015ko berrikusketa (aldatu)\n18:55, 10 ekaina 2015ko berrikusketa (aldatu) (desegin)\nIrenefdezperalta (eztabaida | ekarpenak)\n(Kaixo, egindako laburepenak unibertsitatek klase baterako dira; beraz, txarto edo arazorik ez badute, nik egindak modifikazio hauek bi astez gutxi gorabehera utzi ahal baditizue eskertuko nizueke. Mila esker.)\n'''Erromantizismoa''' [[Erresuma Batua]]n eta [[Alemania]]n [[XVIII. mendea]]ren amaieran sortu eta [[XIX. mendea]]n zehar garatu zen mugimendu artistiko, literario, kultural eta politikoa da, [[Argien Garaia|Ilustrazio]] eta [[Neoklasizismo]]ko arau aristokrata, sozial eta politikoen aurkako mugimendu iraultzailea. Pentsamendu eta idazkeraren askatasunagatik irudimen eta subjektibitatea dira mugimenduaren joera bereizgarrienetakoak: sentimenduaren garrantzia gailentzen da. Literaturatik abiarazitako mugimendua izan zen, XIX. mende osoa hartu zuena, baina azkenean espazio literarioa [[Errealismo (literatura)|errealismoarekin]] partekatu zuen.\nHandik mende batera, ordea, arte- eta literatura-gustuak aldatu zirelarik, omenezko bilakatu zen «erromantiko» izatea, ingelesez hasi, eta Europako hizkuntza nagusi guztietan gero, fantasiazko gauzen, gauza irrazional, misteriozko, bitxi, malenkoniazko edo beldurgarrizkoen zale egin zenean Europan zabaltzen ari zen sentikortasun berria. Orduan azaldu ziren antzinako gaztelu gotikoak, hondoa jotako monasterioak, paisaia pintoreskoak («pinturazkoak»), bakartiak, malkarrak; eta orduan zabaldu zen, orobat, erromantikotasunaren eta [[Erdi Aroa|Erdi Aroaren]] ideia baten arteko lotura.\n== Erromantizismoaren testuingurua ==\nGaraiko aldaketa politikoekin bat eginik zetorren erromantizismoa. Horietatik aipagarriena askatasun, berdintasun eta senidetasunaren printzipioak aldarrikatu zituen [[Frantziako Iraultza]] ([]) izan zen, baina [] eta [] artean [[Europa]]ko iragan [[feudalismoa|feudalari]] behin betiko amaiera eman zion beste zenbait gertaera ere izan ziren: [[burgesia]] garatuz [[liberalismo]]aren oinarria izan zen Ingalaterrako [[Industria Iraultza]] ([]-[]); aipagarria da orobat, giza eskubideak aldarrikatuz eta gobernuan [[errepublika]] ezarriz, [[Ameriketako Iraultza]]n eman zen Independentzia Deklarazioa (1776); [[tirano|tirania]] askatasunaz ordezkatu zen, botere absolutua mugatuz eta demokrazia gobernu-eredutzat ezarriz.\nFrantziako Iraultza garaiko pentsamoldea nagusitu zen Europan: A''antzinakontzinako erregimenErregimena'' deritzon aparatu politikoa desegin, eskubide feudalak eta gremioen murrizketak indargabetu, zerga-sistema arrazionalizatu, Elizaren eta [[Estatu]]aren arteko harremanak aldatu eta, esandako guztiaz gainera, luzean ordezkaritza politiko gabe zeuden taldeek burujabetzea lortu zuten.\nIdazle gazteenen belaunaldiak Frantziako Iraultza arau eta ohitura zaharkituen aurkako moralitatearen errebindikaziotzat hartu zuen: [[justizia]] tiraniaz eta [[natura]] maltzurkeriaz ordezkatuz.\nEgozentrismo horrek Fichterena gogoratzen du neurri handi batean: Nia da egiaz existitzen den errealitate bakarra, ez baita oharpena duzuna beste objekturik. Zeu zara zure objektu bakarra. Horregatik, hain zuzen, Nia baizik ez da erreala, Nia da Absolutua, eta olerkiak, hain zuzen, esperientzia hori sentiarazteko, komunikatzeko balio dezake, arimaren irudikapena eta barne-mundu osoaren irudikapen betea denez. Olerkaria arima eta unibertsoa, bi-biak da batean.\nEgozentrismo erromantiko horrek [[Immanuel Kant|Kanten]] filosofian eta idealismo transzendentalean ditu erroak. Kantek gizonaren baitara aldatu zuen filosofiaren muina, eta sentimenduari leku handia eman zion ezaguera bide gisa. Shellingen filosofiak izate osoa gizonera mugatzen eta ate guztiak ixten zizkion filosofiari; kanporako ateak zabaldu zizkion ezagutza oro norbere ispilu izatera urritzen zuen filosofiari. Bada mundu bat, kanpoan, barne-munduaren (Niaren) aurkakoa. Senak egiten du Bataren (Niaren) eta Guztiaren (Izadiaren) arteko sintesia.\nNia, Bata, kanpoko mundu horri hurbiltzen zaio, solas egitera, harekin izakide izatera, harekin bakezkoak egitera. Shellingen sisteman, halako panteismo gisako batean ageri da gizonak infiniturantz duen proiekzioa.\n=== Maitasuna eta heriotza ===\nErromantikoak batera jartzen ditu maitasuna eta heriotza, [[Johann Wolfgang von Goethe|Goetheren]] [[Werther]]-en gertatzen den bezala. Maitasuna ezagutzarako bide den aldetik, sentimendu garbi, bizitzan sineste, artearen eta edertasunaren gailur den aldetik, erromantikoaren helburua bihurtzen da. Maitasunak, ordea, infiniturako gogoa biziagotzen du. Bataren eta Guztiaren bat-egitearen eredua da maitasuna, horixe du hain zuzen helburu nagusi. Baina ez du lortuko maitasunaren harmonia.\nErromantikoak maitasun delako maite du maitasuna, eta maitasun horrek heriotzara darama, heriotza desiratzera behartzen du, bizitzaren hasiera bat, heriotza bizitza bihurtzeko aukera erakutsiz hartan: maitasunezko heriotza bizitza da, eta maitasunik gabeko bizitza, berriz, heriotza.\nErromantizismoak askatasuna esan nahi du literaturan, forma aukeratzeko eta edukia aukeratzeko askatasuna. Literaturaren eraberritze guztizko bat esan nahi du horrek, arau klasikoak desegitea baitakar, eta neoklasizisten aiherkundea, horrenbestez. Frantzian, hala ere, oso gogorra izan zen klasikoen eta erromantikoen arteko gatazka.\nOlerkian ere forma berriak azaldu eta saiatu baziren ere (hala Alemaniak [[Lied]] edo balada, edo poema dramatikoa) antzertian izan ziren aldakuntzarik handienak, neoklasizismoaren arauekin alderatuz batez ere. Antzerti berriak ordu arte Shakespeareren obretan baizik iritsi ez zen askatasun bat eskatzen du. Eraberritze horren sustraia nazio-espirituaren eta nazionalismoaren gorakada da Europako herrialde gehienetan; hain zuzen ere, eragin arrotzak deuseztatu eta Frantziako neoklasizismoaren eragina deseginik, literatura nazional berri bat sortu nahiak eragiten baitu joera berri hori. Horregatik dute, zinez, horren leku handia historiako gaiek eta gertaera nazionalek drama berri horietan, nortasunaren adierazgarri diren heinean.\nKlasizisten iritzian dramak behar zituen batasunen ordez (leku-, denbora- eta ekimen-batasuna), gai bakoitzak bere arau bereziak behar dituela uste dute erromantikoek. Formak organikoa behar du izan, eta ez mekanikoa.\nNahiago dituzte gai historikoak, menderatuen eskubideak aldarrikatzen dituztenak batez ere, gai klasikoen ordez.\nShakespeare, [[Lope de Vega]], [[Calderon de la Barca|Calderon]], Schiller izango dira handik aurrera eredu baliozkoenak.\nNobela berriak sentipenak eta pasioak deskribatuko ditu aurrerantzean, eta nobela historikoa asmatuko da, [[Walter Scott|Walter Scotten]] eskutik, hura izango baita sortzailea eta maisua. Haren protagonista idazlearen beraren itzala izango da maiz, idazleak bere baitan murgildurik deskribatuko baititu sentipenak, eta sortuko du mundu miresgarria, exotikoa, menturazkoa. Goetheren Werther izan zen horretan erromantikoen eredua, egunkari baten gisan pertsonaiaren barrenean murgildurik haren sentipenak azaldu eta unibertsal bihurtzen baititu.\n== Erromantizismoaren herentzia ==\nJoera erromantikoak bizirik daude oraindik ere [[:es:Literatura_del_Romanticismo|literaturan]], [[Erromantizismoko musika|musikan]], [[:es:Pintura_romántica|pinturan]], etab.\nHitza bera ere asko erabiltzen da, zentzuz aldatuta eta arrunt bilakatuta bada ere.


Gureztatu | Arrasateko azoka birpentsatzeko ekimena\nAurten ere, Txatxilipurdi eta ElkarTrukek bat egin dute abenduko jostailu truke merkatua antolatzeko, eta ondorioz azaroko ElkarTruke Azoka jostailu bilketako beste puntu bat izango da. Ohiko truke azoka egiteaz gain, jostailuak bilduko dira txartel sistema…\nHilabete honetan, ostiral arratsaldez ospatuko da ElkarTruke Azoka, eta MUSIKA eta LITERATURA izango dira protagonista. Hasi hautsa kentzen erabiltzen ez dituzun liburu, cd, kasete, dvd edo biniloei, rolex replica eta zatoz trukatzera! Nola ez, bestelako tresna, arropa, jostailu eta apaingarriek ere izango dute beraien tartea.…\nArrasateko Azoka Plazan biziberritzeko GUreztatu ekimenaren barruan, Bagarak eta Arrasateko Udalak elkarlanean, larunbat honetan auzolana antolatu dugu Kurtzetxikin. Horretarako, Bedoña auzoko aparkalekuan egin dugu hitzordua goizeko 9:00etan. Hainbat lan egingo ditugu kurtzetxiki gainean, eta tartean, Sustraibarri elkarteko lagunen eskutik bereziki haurrentzat zuzendutako Land-Art eder bat…\nLarunbat honetan ospatuko dugu hilabete honetako ElkarTruke Azoka. Hemen hitzordua: Martxoak 15 (larunbata), goizeko 10:00etatik 13:30etara Arrasateko Azoka Plazan. Hasi behar ez dituzun gauza horiek biltzen….eta animatu erabilera emango diozun beste zerbaitengatik aldatzera!\nMartxoaren 29an auzolana Kurtzetxikin\nBadira urte batzuk Arrasateko Udalak “Kurtzetxiki balioan jartzeko proiektua” abiatu zuela, eta hain zuzen, proiektu honen helburuetako bat herriko abeltzaintzari bultzadatxoa ematea da, Kurtzetxikiko larreak herriko baserritarrei utziz beren ganaduak bertan bazka dezan. GUreztatu ekimeneko Lehen Sektorea biziberritzeko lantaldeak bat egiten du proiektu honekin, eta…\nOtsailaren 15ean ElkarTruke Azoka: MOZORRO TRUKEA\nHilabete honetako ElkarTruke Azoka larunbat honetan ospatuko dugu, otsailaren 15ean, beti bezala goizeko 10:00etatik aurrera. Arropak, liburuak, jostailuak eta bestelakoak trukatzeko aukera izango duzu bertan. Hileroko tarte bereziari dagokionez, oraingoan laister ospatuko diren KARNABALAK 2014 izango ditugu protagonista. ElkarTruke lagunek traturako eta truke zuzenerako aukera…\nGanorazko Keinuak eguna\nLarunbat honetarako, egitarau zabala prestatu dugu Arrasaten Emaus fundazioa, Arrasateko Udala eta GUreztatu ekimenaren elkarlanetik. Herritarrei GANORAZKO KEINUAK egiteko aukera eskainiz. Ganorazko etorkizun bati begira ari gara lanean aipatu eragileok, eta Arrasateko Azoka Biziberritzeko GUreztatu ekimenean elkarlanean dihardugu besteak beste, hainbat helburu orokor partekatuz: kontsumo…\nPasa den larunbateko ElkarTruke azoka\nBeste behin ere Azoka Plazan pasa den larunatean burutu zen ElkarTruke azoka, arrakastatsua izan zen. Ohiko azokaz gain arropa birziklatzeko tailerrak parte hartzaile ugari eduki zituen, bertan poltsak eta mota ezberdinetako zorroak egiten ibili zirelarik. Ikusi bideoa http://goiena.net/albisteak/harrera-ona-izan-du-elkartruke-azokako-kostumizazio-tailerrak/ http://mondraberri.com/mondraberri/contenidos.item.action?id=1524221&menuId=7109426&onlypath=true\nBihar, ElkarTruke azokan arropak birziklatzeko tailerra\nBihar larunbata , ElkarTruke Azoka ospatuko dugu Azoka Plazan. Oraingoan, ohiko truke azokaz gain (arropa, liburuak eta bestelakoak), azken hilabete hauetan trukatu ez diren arropak birziklatu eta beste erabilera bat emateko tailerra egingo dugu, goizeko 11:00etatik 13:00era. Ekarri etxean dituzun guraizeak, orratzak, hariak, botoiak etabestelakoak…eta…\nGerturatzen ari da hilabete honetako ElkarTruke Azoka… eta pasa den hilean Maritxu Kajoi jaiari txoko berezia eskaini genion bezala, oraingoan musikari eta literaturari utziko diegu tartea. Hasi hautsa kentzen erabiltzen ez dituzun liburu, cd, kasete, dvd edo biniloei, eta zatoz trukatzera! Nola ez, bestelako tresna,…\nBihar (irailak 21) ikasturteko lehen ElkarTruke azoka ospatuko dugu Arrasateko Azoka Plazan, 10:00etatik 14:00etara. Pare bat aste barru Maritxu Kajoi eguna ospatuko dela eta, txoko berezia eskainiko diogu festa honi. Horrela beraz, ohiko arropa, liburu, tresna eta denetariko ondasunak trukatzeaz gain, urriaren 4an dotore-dotore janzteko…\nAZOKARA BISITA: Goizean iritsi zen Florencia Arrasatera, eta Azoka Plaza bisitatu genuen Emaus-eko lagunekin batera. Elikagai ezberdinen jatorriari buruz aritu ginen Azokako saltzaile desberdinekin. Eskerrik asko guztiei eskainitako harretagatik! HITZALDIA: Hitzaldi benetan interesgarria eskaini ziguten hiru hizlariek. Florencia Astorica; Maite Aristegi; Assumpta Ayerdi. HITZALDIAREN ONDOREN,…\nUdako oporrak amaitu berri, txanpa berriari ekiteko hitzaldi interesgarria antolatu dugu GUreztatu ekimenetik, Arrasateko Emakume Txokoa eta Emaus-ekin batera: “Feminismotik komunitatera, elikadura burujabetza helburu“. Txileko Anamuri Elkarteko (Asociación Nacional de Mujeres Rurales e Indígenas) kide den Florencia Arostica Euskal Herrira dator, eta datorren asteazkenean, irailak…\nArrasateko Azoka Plazako marka irudia sortzeko lehiaketara 29 lan aurkeztu dira. Horietatik 8 arrasatear sortzaileek aurkeztutakoak izan dira, 15 Euskal Herriko beste herri batzuetatik bidalitakoak eta bukatzeko 6 Espainiar estatuko zenbait txokotatik helaraziak. Maiatzaren 15ean elkartu zen lehiaketako epaimahaia eta goiko irudian agertzen diren 2…\nPasa den apirilean Arrasaten ospatutako Azoka Egunean aurkeztu genuen Bagararen ElkarTruke ekimena. Erantzun bikaina jaso zuen egitasmoak, eta trukearen kultura sustatu eta sakontzen jarraitzeko gogotsu gaude. Oraingo honetan, ElkarTruke Azoken berri ematera gatoz. Honako data eta tokietan egongo gara ElkarTrukeko lagunak, goizeko 10:00etatik 14:00etara: – …\nDatorren apirilaren 13an, Arrasateko azoka biziberritzeko ekimenaren beste mugarri garrantzitsu bat biziko dugu: Azoka Eguna. Bertan prozesuan zehar parte hartzen ari dire eragile eta norbanakoez gain, honako hauek izango dira besteak beste protagonistak: – Eskuartean – Ibai-Arte – Aspace – Arrasateko Garagunea – Harreman –…\nAzokaren biziberritzeak irudi eta komunikaziotik ere badaukala kontutan hartuz, abian da GUreztatu ekimenaren baitan Arrasateko “Azoka Plazaren” marka-irudia sortzeko lehiaketa, eta hona hemen bertan parte hartzeko oinarriak: Arrasateko azokako irudi-markaren lehiaketako oinarriak Albistea komunikabideetan: http://mondraberri.com/mondraberri/contenidos.item.action?id=2432703&menuId=4076393&onlypath=true http://www.diariovasco.com/v/20130321/alto-deba/convocan-concurso-para-elegir-20130321.html http://www.noticiasdegipuzkoa.com/2013/03/21/vecinos/debagoiena/arrasate-convoca-el-concurso-para-elegir-el-logo-de-la-azoka-plaza\nArrasateko azoka biziberritzeko ekimenaren bigarren fasea martxan da, eta astearteko saio irekian prozesua zein puntutan dagoen ezagutzeko aukera izan genuen. Lan talde bakoitzak jorratutako arlo eta edukia aurkeztu dute parte hartzaileek, besteak beste jolasgunea, ostalaritza gunea, denda, azokako erabiltzaileak, diseinu arkitektonikoa, apirilak 13ko azoka eguna,…\n2012-2013 ikasturtearekin batera ekin zitzaion Azoka biziberritzeko bigarren faseari. Lehen ekitaldian herritar zein lantaldeek egindako proposamenak oinarri bezala hartuta, hauen bideragarritasuna eta lehentasuna aztertu, eta hauek gauzatze bidean jartzea da nolabait bigarren fase honen helburu nagusia. Hauek lirateke bigarren fase honetako egin behar nagusiak: Azoka…\nUrtarrilean urtea bete du “GUreztatu, Arrasateko azoka biziberritzeko ekimenak”. 12 hilabete hauetan, prozesuaren lehenengo fasea amaitu eta bigarrena hasteko norabidean jarri gara Arrasateko eragileak, udal politikari eta teknikariak, eta batez ere herritarrak . Baina kokatu gaitezen hasierako hilabeteetan, lehenengo fasearen hastapenetan. Nola sortzen da ekimen…\nHonakoa, “GUreztatu, Arrasateko azoka biziberritzeko ekimena” deritzon prozesu herritarraren web ataria da. Bertan 2012an Arrasateko Udalak eta Bagarak sustatutako, eta hainbat eragile eta herritarrek parte hartzen duten prozesuaren inguruko nondik aurkitu ahal izango dituzu. Horretaz gain, azokan barnebildu daitezkeen nekazaritza, kontsumo arduratsua,edota aisialdia bezalako gaiak…\n© 2022 Gureztatu


Zazpi proposamen aukeratu dituzte Kimuak-en aurtengo katalogorako | El Diario Vasco\nCulturasZazpi proposamen aukeratu dituzte Kimuak-en aurtengo katalogorako\n'592 metroz goiti' filmari dagokio irudia.\n21. edizioko katalogoan fikzioak eta dokumentalak dute tokia, «generoen arteko mugak hautsiz» zenbait kasutan\nMartes, 12 junio 2018, 16:39\n'592 metroz goiti', 'Ama', 'Ancora Lucciole', 'Espedizio handia', 'Kafenio Kastello', 'No me despertéis' eta 'Zain' film laburrak aukeratu dituzte Kimuak-en 21. edizioko katalogorako. Eusko Jaurlaritzako Kultura Sailak Etxepare Euskal Institutuaren bitartez eta Euskadiko Filmategiaren laguntzarekin antolatutako programara 78 proposamen aurkeztu dira aurtengoan.\nKatalogoak, ohar baten bidez azaldu dutenez, «dokumentala eta fikzioa jasotzen ditu, generoen arteko mugak hautsiz zenbait kasutan». Hizkuntzei dagokienez, «filmetako bi euskara hutsean daude, beste bi euskaraz eta gaztelaniaz, bat euskaraz eta frantsesez, bat gaztelaniaz eta italieraz eta azken bat grekoz».\nAukeratutako filmak honako hauek dira:\n'592 metroz goiti'. Maddi Barber (Iruñea, 1988) zinegileak zuzendu du Suitzako Visions du Réel jaialdi ospetsuan estreinatu den 25 minutuko dokumental hau. Egilearen Ikus-antropologia master bukaerako proiektu bezala hasi zen, eta «lurralde batek erabateko aldaketa jasaten duenean bertako biztanleek dituzten bizi aukerak aztertzen ditu, 1990. hamarkadan Itoitzeko urtegiak urperatu zituen inguruak behatuz». Izan ere, 592 metroko garaieran dagoen kotak bailara bitan zatitzen du: maila horren azpitik ura dago, goitik, bizitza. Leioako Doxa Producciones etxeak ekoiztu du dokumentala. Euskaraz eta gaztelaniaz errodatu zuten Nafarroako Pirinioen magalean, 2017ko udan. Maddi Barberren laugarren lana da.\n'Ama' Josu Martinezek (Bilbo, 1986) zuzendu du. 'Gure oroitzapenak' Joseba Sarrionaindiaren obran oinarritutako film kolektiboko pieza bat da. Bilboko Adabaki produkzio etxeak bultzatu eta ekoiztu du proiektua. Filmak 1915eko udara eramaten gaitu, Baxe Nafarroako Baigorri herriko auzo urrun batean, gutun baten esperoan bizi den emakume baten etxera. Josu Martinez Euskal Herriko Unibertsitateko Ikus-entzunezko komunikazio saileko ikertzaile eta irakaslea da. Zinemagintzan, sei dokumental luze zuzendu ditu. Lapurdin kokatutako Gastibeltza Filmak ekoiztetxearen sortzailea ere bada eta literatura mailan, hiru saiakera liburu publikatu ditu.\n'Ancora lucciole', Maria Elorzaren dokumental berriak, gaztelania eta italiera nahasten ditu 1972an Pier Paolo Pasolinik ipurtargien desagerpenaz idatzitako hitzak gogora ekartzeko. Artikulua idatzi eta gutxira hil zuten Pasolini, eta ordutik, ipurtargiak ere desagertuz joan dira. Bada oraindik, baina, gogoratzen dituenik. Maria Elorza (Gasteiz, 1988) bigarren aldiz egongo da Kimuaken, 2016an Maider Fernandezekin osatzen duen Las chicas de Pasaik kolektiboaren 'Gure hormek' aurkeztu eta gero. Filmografia luzea dauka gasteiztarrak. Las chicas de Pasaik bezala sinatu ditu Irudi mintzatuen hiztegi poetikoa (2014, Aitor Gametxorekin batera zuzendua), Agosto sin ti (2015), Kalebegiak proiektuko La chica de la luz pasartea (2016) eta Gure hormek bera. Bere kabuz zenbait dokumental egin ditu, tartean Antología de conversaciones cotidianas (2011). Maria Elorza Ikus-entzunezko Komunikazioan lizentziatu zen Bartzelonan eta Sormena eta Ikerketa Artean masterra egin zuen UPV-EHUn. Tabakalera Kultura Garaikidearen Nazioarteko Zentroan egiten du lana eta LUPA Dokumental Mostraren lantaldearen partaide eta Larrotxene Kultur Etxeko irakaslea ere bada.\n'Espedizio handia'. Iban del Campo arrasatearra ere bigarren aldiz izan da aukeratua Kimuak programan, 2009an 'Dirty Martini' dokumentalarekin parte hartu zuen eta. Oraingo hau zientzia-fikziozko lana da. L'Estrange familia protagonista hartuz, gizakiak izarren hautsa baino gehiago izateko duen nahia behatzen du, familia hau espaziorako bidean jarraituz. Iban del Campo Ikus-entzunezko Komunikazioko irakaslea da Mondragon Unibertsitatean eta bertako ikasleek antolatzen duten Huhezinema euskal film laburren jaialdiaren sustatzaile eta koordinatzailea da.\n'Kafenio Kastello' dokumental fikzionatua Miguel Ángel Jiménezek zuzendu eta Gasteizko Kinoskopik etxeak ekoiztu dute Kafenio Kastello dokumental fikzionatua. Atenaseko erdigunean, krisiaz eta suntsipenaz inguratuta bizi den pertsonaia talde txiki batek patu ilunari eusten dio, beraien arteko anaitasunari esker. Jiménezek (Madrid, 1979) 'Khorosho' aurkeztu zuen Kimuaken 2010ean. Bere lehen film laburra Aki Kaurismäkiren laguntzarekin egin zuen 2001 urtean eta 2007an Kinoskopik sortu zuen Gorka Gómez Andreu eta beste bi bazkiderekin batera. Orain Sumendia fikzioa prestatzen ari da, Bilbo eta Grezia artean grabatuko dena.\n'No me despertéis' Sara Fantova (Bilbo, 1993) zinegile gaztearen lehen filma da. Euskaraz eta gaztelaniaz errodatuta dago eta Bartzelonako ESCAC zinema eskolako gradu bukaerako lana da. Esperientzia pertsonal batetik abiatuta sortu du lana. Jone DBH 4. mailako ikaslea da. 2009ko Bilbora eramaten gaitu, protagonistaren institutuan arnasten den giro abertzale eta aldarrikatzailera. Grebak eta manifestaldiak ohiko ekintzak dira nerabeen artean, baina Joneren errealitatea oso bestelakoa da.\n'Zain', berriz, Pello Gutiérrez (Donostia, 1979) sortzaileak zuzendu du Kaurismäkiren estetika jarraituta, bakardadearen erretratu gordin baina samurra egiten du komedia triste honek. Zazpi T'erdi ekoiztetxeko sortzailea da Pello Gutiérrez, David Aguilarrekin batera. 2007tik, ez-fikzioa eta mugako generoak landu dituzte eta ekoiztutako lanekin (Nao Yik, Mara mara, Converso) hainbat nazioarteko sari jaso dituzte.\n«En la vida de los actores hay mucho menos 'glamour' de lo que parece»\nUna «investigación estética» sobre la piedra\n2018ak kulturaren arlo guztietan eman duenari erreparatu dio Jakinek\n«Egunero zapaltzen ari gara giza flysch bat»\nAkustikaz arituko dira aste honetako 'Teknopolis'en\nIraganaren zamatik askatu nahi duen emakumearen istorioa Hacinamiento propio de un 'call center' en la sala de profesores


aniztasuna euskaraz: 2013.09\nLandareen gaia ikasteko baliabide interesgarria bai 2. zein 3. zikloan.\nBadira inguruneko beste gai piiilo bat lapecerako hontzak azaldu eta gero gure adi egoteko gaitasuna frogan jarriko dizkigunak. Adi entzun eta irakurri behar da!\nPublicado por ainhoa basterra en 12:13 No hay comentarios:\naittu1-ekin arazo txiki bat zuzentzen\n"aittu1 ipuinak" eskuinaldean dituzuen loturen artean agertzen den erabilienetariko bat da. nik neuk askotan erabiltzen dut entzunezkoaren ulermena lantzeko.\nGaur, bertan agertzen den web orrian sakatzean japonesez dagoen beste orrialde bat zabaldu zait. Wikira itzuli eta bertan behekaldean urdinez IPUINAK jartzen duen loturan klikatu dut eta, hor ipuinak berriro!\nIpuin guztiak VIMEO bilduma baten daude eta hemen jartzen dut lotura eskura izan dezagun\naittu1-eko ipuinak Vimeon\nPublicado por ainhoa basterra en 13:40 No hay comentarios:\nEtiquetas: etorkinekin lanean, euskaraz noski, haur hezkuntza, irakurketa-idazketa\n2.zikloan irakurketaren ulermena\nDuela urte batzuk hasi zirela eskoletan ebaluazio diagnostikoa egiten eta lotura honetan agertzen diren ulermen ariketak ebaluazio horretan erabili ziren.\nHorrelako eta bidean dauden kanpoko beste ebaluazio batzuen erabilera zalantzatan jartzekoak iruditzen zaizkidan arren, ariketak (ebaluazio batetik kanpo) erabiltzeko baliabide bezala ez zaizkit horren txarto iruditzen.\nHemen dituzue eskura:\nBide batez hor doakizue Nafarroako gobernuaren hezkuntza orrialdea, euskaraz noski. Bertan aurkitu dut euskararen ikas-prozesuan laguntzeko EIBZ Euskararen Irakaskuntzarako Baliabide Zentroa.\nPublicado por ainhoa basterra en 13:44 No hay comentarios:\nEtiquetas: euskaraz noski, irakurketa-idazketa\nOporrak joan dira\nOporrak joan dira (snig) eta ikasturte berria dugu estrenatzeko.\nBlog hau hasi nuenetik urtero zenbait baliabide sartzen joan naiz eta aurten ere horrela jarraitu nahi nuke.\nIrakurle zaren horrek, zerbait interesgarri aurkitzen baduzu, eskertuko nizuke komentarioetan jartzea horrela bloga hobetzen joateko. Hori bai, baliabideak euskaraz izan behar dira.\nPublicado por ainhoa basterra en 12:43 No hay comentarios:\neuskaraz noski (128)\nGuztiontzako eskola (83)\nhaur hezkuntza (15)\nZeinu edo Hitzez KOMUNIKATZEN: IRUDIEN SEKUENTZIA / SECUENCIA DE IMAGENES\nNire esku dagoena, zuentzako prest!\n1. mailakoak Peio Añorgarekin Bidarten


Hasieraz eta aho batez onartu dute Zapategi industrialki garatzeko udalaren, Gureak-en, Balferren eta Michelinen arteko hirigintza hitzarmena - Albisteak - Usurbil\nHasieraz eta aho batez onartu dute Zapategi industrialki garatzeko udalaren, Gureak-en, Balferren eta Michelinen arteko hirigintza hitzarmena\nJendaurrean jarriko dute akordioa, GAOn publikatu ostean: 20 laneguneko epea izango da alegazioak jartzeko. Zapategiko proiektua gauzatu ahal izateko arauen aldaketari ekingo dio udalak.\nHasieraz eta aho batez onartu dute, iraileko osoko bilkuran, Zapategi industrialki garatzeko udalak, Gureak-ek, Balferrek eta Michelinek adostutako hirigintza hitzarmena. Ohiko prozedurari jarraiki, jendaurrean jarriko dute hitzarmena GAO Gipuzkoako Aldizkari Ofizialean argitaratu ostean, alegazioak jartzeko 20 laneguneko epea irekiz. Halakorik balego, horiek jaso eta aztertu ondoren, plenoak eman beharko dio behin betiko onespena hitzarmenari, alkateari hitzarmena sinatzeko ahala emanez.\nHilaren 24ko prentsaurrekoan azaldu zuten udalak, Gureak-ek, Balferrek eta Michelinek Zapategi industrialki garatzeko akordioa lortu zutela. Akordio honek 2018ko urrian udalak, Gureak-ek, Elkar Fundazioak eta Michelinek adostutako hitzarmena indargabetu eta ordezkatuko du. Dena den, orain onartutakoa jatorrizkoarekiko desberdina denez, berriz hasi beharko du udalak arauen aldaketarekin. Atzo hitzarmena hasieraz onartu zutenez, arauen aldaketari ekin ahal izango dio udalak: Agurtzane Solaberrieta Mesa alkateak aurreratu zuenez, asmoa da azaroko osoko bilkurara eramatea arauen aldaketarako lehen dokumentua hasieraz onartua izan dadin.\nCovid19ak eragindako krisiak behartu zuen Elkar proiektutik ateratzera. Osasun krisiak gogor jo zuen euskal kultura, Elkar bera, eta hori izan zen akordiotik kanpo gelditzeko arrazoia. Izatez, osasun krisiak orokorrean baldintzatu du testuinguru sozioekonomikoa, eta, hori dela eta, garaiari egokitutako hitzarmena adostu dute, ekonomikoki bideragarriagoa izan dadin. Honakoak dira akordioaren gakoak:\nGureak-en ondoan zein enpresa joango den oraindik ez da ezagutzen. Solaberrietak jakinarazi zuenez, Balfer kontaktuak egiten ari da, baina oraindik ez du erabakirik hartu. “Dena den, jarduera industrialerako eremua izango da eta kontuan izan beharko du Gureak, bateragarria izan. Hau da, ez da jarduera arriskutsurik izango”.